Sloboda se osvaja - Glas Podrinja\nSrbija obeležava Sretenje kao podsećanje na 1804. godinu, kada je podignuta revolucija i počelo oslobađanje od Turske, i isti datum 1835. godine, kada je donet prvi moderni ustav Srbije. Mišarski junaci nosioci barjaka slobode. Potomci čuvaju sećanje na slavne pretke kroz Sretenjske svečanosti\n-Posle svojih najvećih uspeha Napoleon Bonaparta je upitao svoje generale ko je za njih najveći vojskovođa. Naravno, odgovorili su da je to on. Slavni Napoleon se nije složio i rekao „Tamo na Balkanu živi jedan Crni Đorđe koji je trešnjevim topovima i čobanima poljuljao temelje Osmanske imperije.“ Kada pominjemo ovu priču smatram da ona ne bi bila moguća da nije bilo bitke na Mišaru i da je upravo ovo mesto zaslužno za dobre vesti koje su odjeknule Evropom toga doba - rekao je Filip Rajković, član Omladinskog pozorišta „Vožd“ povodom Sretenjskih svečanosti na Mišaru.\nDan moderne države\nSrbija obeležava Dan državnosti, kao podsećanje na Sretenje (15. februar) 1804. godine, kada je podignuta revolucija i počelo oslobađanje od Turske, i isti datum 1835. godine, kada je donet prvi moderni ustav Srbije. Na zboru viđenijih Srba sa teritorije Beogradskog (odnosno Smederevskog) pašaluka doneta je odluka o podizanju ustanka protiv Turaka i za vožda je izabran Đorđe Petrović - Karađorđe. Prvi srpski ustanak najpre je zahvatio krajeve zapadno od Kolubare, Šumadiju i Pomoravlje. Čitav Beogradski pašaluk oslobođen je 1807. godine, a Mišarska bitka zauzima posebno mesto na mapi istorijskih događanja s početka 19. veka.\nKako bi sačuvali sećanje na junake i borce za slobodu članovi Zadužbinskog društva „Prvi srpski ustanak Mišar“, Crkvena opština Mišar, Mesna zajednica Mišar i Društvo zadužbine Čupić iz Mačavnske Mitrovice, uz prigodan program obeležili su ovaj važan datum iz nacionalne istorije. Sretenjske svečanosti 2020. godine posvetili su pop Luki Lazareviću postavljanjem obeležja "Megdanište", posvećenog kod reke Dumače i mosta preko Obilaznog kanala gde su se po predanju sreli srpski komandant i Kulin-kapetan.\n-Pop Luka je pobedio neprijatelja i zaslužuje da se zna za njegove uspehe i podvige, kako u borbi, tako i kada govorimo o upravljanju gradom. Naime, on je bio prvi gradonačelnik Šapca - podsetio je Stevan Simić, predsednik upravnog odbora Zadužbinskog društva „Prvi srpski ustanak Mišar“.\nMegdani i junaci\nMolitvenim pomenom Nikoli Čupiću, velikom srpskom dobrotvoru, unuku vojvode Stojana Čupića, u šabačkoj Sabornoj crkvi, nastavljene su Sretenjske svečanosti, dok je centralni dan bio 15. februara kada su predstavnici Grada Šapca, Zadužbinskog društva „Prvi srpski ustanak Mišar“, Saveza udruženja potomaka ratnika Srbije 1912 - 1920, Gradskog udruženja vojnih penzionera Šabac, Hajdučko - kozačkog bratstvo sa Žabljaka i narodni poslanik Zoran Živković položili vence kraj Spomenika Karađorđu i mišarskim junacima.\nO Sretenju govorio je Zoran Živković, narodni poslanik ukazavši na značaj datuma u prošlosti, sadašnjosti, budućnosti, energiji, i podsticaju koji nosi.\n-Sretenje je poseban dan, jer je srpska vojska pre više od dva veka donela slobodu pobedivši nesumnjivo brojniju tursku. Ipak, to nije uticalo na motivaciju i pobedu, jer ljubav prema porodici, roditeljima, zemlji, jača je od neprijatelja. Ona treba da nam bude podsticaj i primer za budućnost. Ustanici su mogli da se povuku, pobegnu iz bitke, da se, kako se to sada moderno kaže bojkotuju, ali pravi junaci to ne rade. Pravi ljudi izlaze na megdan - naveo je Živković i dodao da je naša dužnost da se podsećanjem na srpske heroje kroz istoriju, i danas ponovo izborimo za svoju slobodu.\n- U Srbiji je davne 1835. godine donet liberalni "Sretenjski ustav", koji je prvi u Evropi predviđao podelu vlasti na zakonodavnu, izvršnu i sudsku, ali nažalost, nisam siguran da je to ostvareno i danas, 185 godina kasnije.


Kompanija Autoprevoz Janjušević jedan je od 7 ponosnih partnera koji učestvuju u projektu VDL Berkhof: Dve uspešne decenije na domaćem tržištu, u realizaciji Balkan Transporta u saradnji sa VDL Bus & Coach Serbia.\nAutoprevoz Janjušević Priboj\nKompanija Autoprevoz Janjušević osnovana je 2005. godine sa sedištem u Priboju. Od svog osnivanja, vozni park kompanije temeljio se na vozilima uglavnom domaćih proizvođača. Primarna delatnost kompanije po osnivanju bila je linijski prevoz putnika na lokalnim linijama u opštini, kao i na međugradskim linijama u cilju povezivanja Priboja sa drugim gradovima.\nKompanija Janjušević danas predstavlja savremenu kompaniju sa oko 100 voznih jedinica u svom voznom parku, gde najveću zastupljenost imaju modeli proizvođača VDL. Kada je reč o realizaciji prevoza, poslovanje se zasniva na linijskom, vanlinijskom i posebnom linijskom prevozu putnika. Pored tržišta u matičnom gradu Priboju, kompanija Janjušević poseduje poslovnu jedinicu u Kragujevcu. Na teritoriji ovog grada iz Šumadije, kompanija Janjušević posluje na lokalnim i međugradskim linijama. Uz Priboj i Kragujevac, Novi Sad, Zlatibor, Beograd i Zrenjanin su samo neka od mesta u mreži linija ovog prevoznika, na čijem se proširenju konstantno radi.\nVozni park kompanije danas broji oko 40 primeraka VDL Berkhof modela, što čini preko 40% voznog parka ove kompanije. Kada je reč o iskustvu sa VDL modelima, u kompaniji naglašavaju pouzdanost, ekonomičnost i jednostavnost prilikom održavanja. Shodno dosadašnjem iskustvu, iz kompanije Janjušević imamo najave i u vezi nastavka obnavljanja voznog parka VDL modelima.\nAutoprevoz Janjušević u našem projektu učestvuje sa dva primerka modela Axial 70 treće generacije.\nNadležnima i predstavnicima kompanije se zahvaljujemo na izdvojenom vremenu, gostoprimstvu i prepoznavanju potencijala našeg projekta.\nVDL Berkhof Axial 70, III generacija, 12 m\nZajedno sa svojim bratom blizancem, u oktobru 2018. godine kao prvi primerci treće generacije upotpunjuju vozni park kompanije Janjušević. Naime, radi se o izvorno 2. i 3. primerku treće generacije modela Axial 70 u našoj zemlji. Kao i primerak sa kojim smo imali prilike da se upoznamo na početku projekta, radi se o vozilima koja su u osnovi po narudžbini rađena za holandskog turoperatora Contiki.\nReč je o standardnoj dužini za dvoosovinsko vozilo, 12 m sa mogućnošću smeštanja 51 putnika i 2 člana posade. Sedišta su proizviđača Kiel, i sa prednje strane dosta podsećaju na sedišta iz prvih primeraka modela VDL Futura.\nVozilo poseduje 2 LCD TV-a, toalet, USB i utičnice od 220V. Pokreće ga Euro 5 motor sa 410 KS.\nVDL Berkhof Axial 70, III generacija, 12.9 m\nKao najduži primerak treće generacije u našem projektu, predstavljamo vam Axiala 70 u izvedbi od 12.9 m. Iako najduži, ovaj primerak ima najmanji broj sedišta. Radi se o sigurno jednoj od najluksuznijih izvedbi kada je reč o standardnoj konfiguraciji, sa akcentom na najvišu udobnost putnika.\nNa svojih 12.9 metara ovaj, slobodno možemo reći drumski kruzer, ima 48 sedišta nemačkog proizvođača Vogel. Enterijer odiše usaglašavanjem elemenata plave, krem i sive boje, uz kombinaciju tipova materijala. Sedišta su sa oborivim naslonom i mogućnošću bočnog pomeranja. Vozilo poseduje 2 LCD televizora, mini-kuhinju, toalet i krevet za članove posade.\nVozilo pokreće Euro 5 agregat sa 390 KS. I pored toga što ima 8 punih godina, ovaj Axial ima tek oko 400.000 pređenih kilometara, što uz dobro i redovno održavanje u kompaniji Janjušević stvara preduslov da vozilo bude u besprekornom stanju.


Otvarajući takmičenje predsednica Vlade Srbije Ana Brnabić poželela je dobrodošlicu takmičarima sa prestižnih svetskih univerziteta i biznis škola i istakla da je BBIČ jedno od 12 najprestižnijih međunarodnih takmičenja u studiji slučaja Svetsko takmičenje u rešavanju poslovne ...\nPremijerka Srbije Ana Brnabić otvorila je danas 6. Belgrade Business International Case Cometition, studentsko takmičenje u rešavanju poslovne studije slučaja. Ona je istakla da je to takmičenje jedno od 12 vrhunskih takmičenja u svetu, te da je cilj da se uđe u top 5.\nPremijerka Srbije Ana Brnabić izjavila je da je obrazovanje na vrhu liste prioriteta Vlade Srbije, jer je danas, više nego ikada, obrazovanje osnova za uspešno društvo. Ona je u Beogradu na otvaranju svetskog takmičenja u rešavanju poslovne studije slučaja kazala da država ...\nSvetsko takmičenje u rešenju poslovne studije slučaja otvoreno je danas na Fakultetu organizacionih nauka u Beogradu, a ove godine u takmičenju učestvuje 20 studentskih timova. Predsednica Vlade Srbije Ana Brnabić je na otvaranju takmičenja poručila da je obrazovanje prioritet i ...\nSvetsko takmičenje u rešenju poslovne studije slučaja otvoreno je na Fakultetu organizacionih nauka u Beogradu, a ove godine u takmičenju učestvuje 20 studentskih ...\nGosti Beograda od večeras su studenti dvadeset svetskih univerziteta. Narednih nedelju dana takmičiće se u rešavanju poslovnih problema. Nadmetanje počinje sutra, a na Fakultetu organizacionih nauka koji je domaćin takmičenja, zvanično će ga otvoriti premijerka Ana ...\nBeograd -- Premijeraka Ana Brnabić izjavila je da je obrazovanje na vrhu liste prioriteta Vlade Srbije jer je danas više nego ikada obrazovanje osnova za uspešno društvo. Ona je u Beogradu na otvaranju svetskog takmičenja u rešavanju poslovne studije slučaja kazala da država ...\nBEOGRAD - Premijerka Srbije Ana Brnabić izjavila danas da je obrazovanje na vrhu liste prioriteta Vlade Srbije jer je danas više nego ikada obrazovanje osnova za uspešno društvo. Ona je u Beogradu na otvaranju svetskog takmičenja u rešavanju poslovne studije slučaja kazala da ...\nPremijeraka Srbije Ana Brnabić izjavila danas da je obrazovanje na vrhu liste prioriteta Vlade Srbije jer je danas više nego ikada obrazovanje osnova za uspešno društvo. Ona je u Beogradu na otvaranju svetskog takmičenja u rešavanju poslovne studije slučaja kazala da država ...\nPremijeraka Srbije Ana Brnabić izjavila da je obrazovanje na vrhu liste prioriteta Vlade Srbije jer je danas više nego ikada obrazovanje osnova za uspešno društvo. Ona je u Beogradu na otvaranju svetskog takmičenja u rešavanju poslovne studije slučaja kazala da država reformiše ...


1999/12/13 13:37 BEZ REFORMI NEMA NOVIH ARANZMANA\nMON, 13 DEC 1999 13:37:40 GMT\nBEZ REFORMI NEMA NOVIH ARANZMANA\nAIM Skopje, 13.12.1999\nPoslednja ovogodisnja runda pregovora Vlade Makedonije i predstavnika Medjunarodnog Monetarnog Fonda, koja je odrzana neplanirano paralelno sa produzenim turbulentnim pretsednickim izborima, bila je veoma duga, naporna i teska, ali i uspesnija neko ijedna ranije. Tako su bar zadovolnji, na kraju, ocenili celnici dveju delegacija Boris Stojmenov, ministar finansija i Bisvardji Banerdji, sef misije MMF-a za Makedoniju. Usaglaseni su glavni ekonomski parametri: rast bruto drustvenog proizvoda od 6 % i inflacije 4% u koju je ugradjenjedan procentni poen ocekivanog porasta cena prilikom uvodjenja poreza na dodatnu vrednost od prvog aprila naredne godine.Dogovoreno je zatim da zaposlenost poraste 4,5%, da 20 % budjeta ide za reforme i razvoj i da se ovi strateski ciljevi ostvaruju relaksiranijom kreditno monetarnom politikom nego sto je to bilo do sada. Planirane su pare za otpremninu oko 10 hiljada radnika koji ce ostati bez posla i za stimulaciju samozaposljavanja putem povoljnih kredita za mala i srednja preduzeca.\nGuverner Narodne Banke Ljube Trpeski objasnjava da ce novcana denarska masa biti povecana za 13,5 % u odnodu na ovogodisnju, da ce krediti koje banke mogu plasirati u privredna preduzeca porasti za 18 procenata i najavljuje skidanje administrativno postavljenih limita kada se za to stvore uslovi. Narodna Banka ce braniti stabilnost kursa nacionalne valute time sto ce za oko 20 miliona dolara otkupljivati deo ocekivanog viska ( procenjuje se na 55 miliona dolara),cime ce povecavati devizne rezerve zemlje, a radice i na tome da reprogramira deo makedonskih dugova zemljama clanicama pariskog kluba koji dospevaju 2000-te. Za razliku od prosle godine, prilikom zavrsnih izjava sefova dvaju pregovarackih timova ove, nije izricito naglaseno da ce biti nastavljena cvrsta politika stabilnog kursa denara.\nMedjutim, zato je podvuceno da ce plate zaposlenih i dalje,kao I proteklih sest godina , ostati na "na ledu", da ce se maloprodazne cene nafte formirati slobodno i pratiti kretanje cena na svetskom trzistu, te da vlada nece smeti iz budjeta davati novac za sanaciju steta nastalih piramidalnim stedionicama.\nDakle,da bi povratila izgubljeni ugled i poverenje strogih svetskih monetaraca, u funkciji ostvarivanja svega sto je dogovoreno Makedonija ce morati da stavi celokupnu drzavnu finansisku politiku, budjet, kao i da sprovede reforme u strukturni privrede, drzavnoj administraciji i poreskom sistemu. Bice to veliki zalogaj koji valja progutati , jer ce od toga zavisiti ubuduce ne samo politika MMF-a prema ovoj zemlji , vec i ponasanje ostalih finansiskih i politickih institucija Medjunarodne zajednice.\nSvetski monetarci su ovom prilikom vise nego ikada pritiskali da se nastavi sa zapocetim reformama u svim oblastima. Sretstvima dobijenim od poreza na dodatnu vrednost stoga je isplanirano da se finansiraju socijalne i strukturne reforme. Za reforme javne administracije ce otici 2,3 posto budjeta, a za realizaciju razvojne komponente 11,6 posto sredsava.Umesto dosadasnji 7% ,cak 20 procenata budjeta ce biti investirano u strukturne reforme privrede, to je negde oko 2,6 milijardi denara. Za kapitalne investicije se planira izdvajanje 5,5 milijardi denara, a za stabilizacijoni fond Narodne banke 1,5 milijardi denara.\nKako je doslo do usaglasavanja stavova i do vidljivog optimizma koji je manifestiran nakon obavljenog posla ?\nPa, kaze ministar Stojmenov, razgovarali smo otvoreno o borbi protiv siromastva i o razvoju, razmenili saznanja, analizirali brojke, debelo se ubedjivali i uz pomoc dobre volje stigli do pocetka zeljenog cilja. Ljudi hoce da nam pomognu , veruju u nas. Ne smemo ih izneveriti, jer ce nas to preskupo kostati, istice prvi makedonski finansijer i dodaje da je ucinjen tek prvi korak, te da do kraja treba jos mnogo toga uraditi.Da bi omogucili kraj recesiji i start pravih reformi, odnosno razvoja slabasne makedonske privrede mora se ostvariti sve ono sto je sa MMF ovoga puta dogovono.\nMedjutim, na pocetku pregovora oprezni monetarci u to nisu bas bili posve ubedjeni. Zbog toga su insistirali da se rast BDP pozicionira na 2,5%, a inflacija na 1,5% . Ipak su strpljivo saslusali argumente makedonske delegacije o postignutom u Makedoniji ove 1999-te, godine kosovske krize i raznih domacih politickih potresa. A to je da ce umesto projektovanog pada BDP (bruto domaceg proizvoda) od 4 % godina biti zavrsena njegovim porastom od 2,5%, sa industriskom proizvodnjom na proslogodisnjem nivou, sa kakvom - takvom, ali ipak, odrzanom makroekonomskom stabilnoscu i cvrstim kursom domace valute denara. Ostvaren je visak od tri milijarde denara (1DEM=31MKD), tako da ce 99-ta godina, umesto sa planiranim deficitom od 5,6%, zavrsiti sa izbalansiranim budjetom u kojem su ugradjeni troskovi za kosovske izbeglice i strukturne reforme. Procene makedonske Vlade da je za prvu godinu novog mileniuma potrebno projektovati ambicijoznije makroekonomske agregate bile su zasnovane i na tome da su osvojena nova trzista u Evropi i SAD, da se otvorilo Kosovo, kao i da ima takvih ozbiljnih nagovestaja i iz SRJ sa kojom se do skora najvise trgovalo. Racuna se zatim i na direktne investicije iz inostranstva, osobito na one od vec dogovorene prodaje Stopanske Banke partnerima iz Grcke,EBRD-u i IFC-u na primer,od koje se ocekuje inkasiranje 146 miliona DM, na domacu stednju koja je u porastu, kao i na potpisivanje novog finansiskog aranzmana sa MMF-om koji bi omogucio da u zemlju dodje u paketu 30 miliona eura granta i 50 miliona uera kredita Evropske Unije pod veoma povoljnim uslovima. Bilo je, kazu ucesnici u pregovorima, predstavnici 12 timova domacih eksperata, dosta ubedjivanja da ce Vlada konacno prodati ili likvidirati cetiri najveca gubitasa zbog kojih je zemlja prakticno ove godine, prvi puta od osamostaljivanja i uspostavljanja saradnje sa MMF-om ostala bez finansiske podrske u vidu ESAF aranzmana. Dogovoreno je da nova runda pregovora o tome pocne kada se izvrsi domaci zadatak dat jos pretprosle godine. I prthodna, kao i ova nova vladajuca garnitura u zemlji, uglavno zbog politickih razloga, nije smogla hrabrosti da ga ispuni.\nSef misije MMF za Makedoniju Bisvardji Banerdji je prihvatio na kraju reformske projekcije budjeta i makroekonomske politike makedonske pregovaracke delegacije i ostavio, jasno i glasno, nove zadatke Vladi. Ona ce morati, do njegovog novog dolaska, negde krajem februara 2000, pod uslovom da, naravno, sve bude teklo kako je dogovoreno, pripremiti ne golobalni,vec do najsitnijih detalja, plan strukturnih reformi za sledece tri godine. Ovdasnja javnost je ostala zbunjena najavom Banerdjija da Makedonija ne moze vise racunati na ranije dogovarani ESAF koji se dobija sa povlascenim uslovima, takoreci beskamatno, vec je njonj namenjen drugi, novi i skuplji, sa kamatom od 2,5 posto za polovinu iznosa, aranzman EFF (Exstendent Fund Facility).Onaj povlasceni deo je navodno namenjen socijalnoj komponenti. To je pre svega, kako je objasnio,cisto ekonomski potez,u sta je malo ko zaista poverovao. Navodno je tek sada konstatovano da Makedonija ostvaruje veci bruto dohodak po glavi stanovnika od 895,(koliki je uslov za najsiromasnije zemlje ) i on se krece oko 1200 dolara, pa je zbog toga ona prebacena u drugu grupu zemalja u tranziciji kojima MMF pruza finansisku podrsku u savladavanju problema razvoja. Nije bilo objasnjenja kako to da je zemlja sada bogatija, a istovremeno i siromasna.\nEkonomisti, a i ne samo oni, vise su skloni ubedjenju da su u toj "zameni grupa" debelo umesani prsti politike i da je to samo jedan od znakova promene odnosa i raspolozenja medjunarodne zajednice ka "neposlusnima". Makedonija se tako kaznjava zbog skretanja sa reformskog kursa proteklih 365 dana od dolaska na vlasti koalicije za promene, kao i zbog zastoja demokratskih procesa koji su drasticno manifestovani prilikom proteklih meseci burnih precednickih izbora.\nIpak,ostaje nada da ce biti sklopljen novi aranzman, pa ma kako se on zvao, za visinu budjetske rupe od 75 miliona dolara, ukoliko se savladaju ispoljene slabosti, ispune postavljeni "domaci zadatci" i zaista pokaze spremnost da se uporno karaca i istraje na reformskom putu.Bez reformi, jednostavno, dato je jasno i glasno svima na znanje, ko zna po koji put - nema inostranih para. Posebno je zanimljivo i neuobicajeno sto je gospodin Banerdji podelio pregrst komlimenata svom domacinu, ministru finansija Borisu Stojmenovu. To je ovde protumaceno kao otvoreno lobiranje za makedonskog prvog finansijera kome je, zbog previranja u vladajucoj koaliciji fotelja ozbiljno uzdrmana.


Srbija dobija prvu elektranu na biomasu - Gradjevinarstvo.rs\nU pitanju je partnerstvo italijanske kompanije iz Milana „Building energy“ i lokalnog partner „Building energy 1“ iz Kruševca , a u projekat je uključen i Grad Kruševac preko svojih javnih preduzeća, „Gradske toplane“ i „Javnog komunalnog preduzeća“, sa kojima je lokalni partner danas potpisao ugovore o poslovno-tehničkoj saradnji.\nVlasnik kompanije „Building energy“ Fabrcio Zaga je pohvalio to što su dozvole prikupljene brzo i što se za godinu dana stiglo do kamena temeljca. On je istakao da je ta kompanija prisutna u 26 zemalja i da ima projekte u različitim oblastima tehnologije, ali da je ovo prvi put da je ostvarena saradnja javnog i privatnog sektora.\n„Elektrana bi“, kako je kazao direktor lokalne kompanije „Building energy 1“ Ivan Stajić, „trebalo da bude završena za 14 do 16 meseci“. Proizvodiće 4,8 megavata električne i 20 megavata toplotne energije, koju će preuzimati ovdašnja „Toplana“, odnosno „Elektrodistribucija“. Na prikupljanju bomase će, osim „Srbijašuma“, biti angažovano i „Javno komunalno preduzeće Kruševac“.\nStajić je podsetio na sve veće potrebe za energijom, ograničenost zaliha fosfornih energenata, negativne posledice emisije gasova, konstatujući da je prelazak na zelene, čiste tehnologije, uz postizanje energetske efikasnosti, najveći izazov, da obnovljivi izvori energije imaju veliku perspektivu – i da je to razlog što sve više zemalja investira u razvoj tih tehnologija.\nGradonačelnik Kruševca Dragi Nestorović, naglasio je da je elektrane na biomasu u Kruševcu primer javno-privatnog partnerstva za čitavu Srbiju i da će osim otvaranja novih radnih mesta grad imati i druge koristi.\n- Gradska toplana će ostvariti značajne uštede u potrošnji uglja, dobiće jeftiniju toplotnu energiju, doći će do smanjenje emisije gasova i približavanje ekološkim standardima Evropske unije. Kruševačka Gradska toplana biće prva u Srbiji koja kao energent koristi obnovljive izvore energije, moći će da koristi subvencije države, ali i pristupne fondove Evropske unije – napomenuo je Nestorović.


Naslovnica Preko okeana Amerika Vučić i Duraković kod Klintona o Srebrenici\nAmerika – U okviru “Klintonove Globalne Inicijative“ održana je diskusija o Srebrenici na kojoj su učestvovali Aleksandar Vučić i načelnik Srebrenice Ćamil Duraković.\n“Ja bih volio da svi koji su krivi za rat budu uhapšeni“, naveo je Vučić.\nKako je rekao, nije mu bilo lako da dođe u Njujork, budući da je Bil Klinton, čija je fondacija organizovala panel, bio predsjednik SAD kad je Srbija bombardovana.\nMnogi su mu u Srbiji, kako je rekao, prebacivali što je riješio da dođe u Njujork i učestvuje na panelu na kom se razgovara o regionu, ali i o zločinu u Srebrenici.\n“Ja sam im rekao da moram da pričamo sa svima, da danas u Bosni postoje dva pristupa, jedan je među Bošnjacima, kojih je 1,7 ili 1,8 miliona i oni kažu – jači smo od Srba, možemo opet da ih istjeramo – i to ćete čuti svaki dan. I s druge strane ima 7 miliona Srba u Srbiji i oni takođe kažu -možemo da ih pobijedimo”, objasnio je Vučić.\nI to je, kako kaže, teška situacija, ali to je i realnost i zato je, dodaje insistirao da napravi što je moguće više susreta i dogovora s Bošnjacima.\n“Zalažem se za razgovore između Srba i Bošnjaka jer ne možemo da živimo jedni bez drugih, moramo da živimo zajedno, ne jedni pored drugih, već jedni s drugima i to govorim svuda, i u Beogradu i u Sarajevu i evo ovdje u Njujorku”, rekao je Vučić.\nSrpski premijer je rekao da će uvijek moći da priča sa Ćamilom Durakovićem, te da će Srbija učiniti sve što može da sačuva mir i stabilnost u regionu, ali je ocijenio da je to sada možda teže nego prije godinu dana ili 20 godina i da da postaje sve teže.\n“Moramo da investiramo mnogo hrabrosti, atmosfera u regionu nije dobra i nadam se da ćemo imati objektivniji pristup i da ćemo svi biti sposobni da prihvatimo svoje greške i priznamo teške stvari koje smo uradili, kako bismo prevazišli sve teškoće”, naveo je Vučić.\nPodsjetio je i da se Vlada Srbije obavezala da donira pet miliona evra za Srebrenicu, od čega je već dala dva miliona.\n“Potrebni smo jedni drugima, u suprotnom ćemo se suočiti sa katastrofom”, rekao je Vučić i istakao da nema pobjednika i da u budućnosti ne bi trebalo da živimo i radimo zajedno.\n“Drugačije sam zabrinut za budućnost Zapadnog Balkana”, rekao je Vučić.\nĆamil Duraković je naveo da je historija teška za sve narode bivše Jugoslavije, ali da je ponosan što predstavlja ljude koji sada žive u miru.\n“To je za njega lično bila teška odluka da dođe među 7.000 grobova i da kaže da mu je žao, i zato je hrabar čovjek. i to ponavljam pred svima. A ni meni nije bilo lako da ga zagrlim među 7.000 grobova, ali sam to uradio, i zato sam i ja hrabar. Mnogi su me zbog toga kritikovali”, rekao je Duraković o Vučiću.\nDodao da je njegova vizija sa dolaskom u Srebrenicu bila da promijeni budućnost.\n“Umjesto priče o prošlosti o tome ko je koga i kako ubio, da promijenimo budućnost u narednih 100 godina. Premijer Vučić i ja imamo iste misli”, rekao je Duraković.\nKlinton je ispričao svoje viđenje prošlogodišnje komemoracije u Srebrenici, navodeći da je Duraković pozvao premijera Srbije da dođe na komemoraciju, što je takođe ocijenio kao veoma hrabar potez.\nBivši američki predsjednik podsjetio je i da su posle incidenta u Potočarima uslijedile posjete rukovodstva BiH Beogradu i Vlade Srbije Srebrenici, što je, takođe, ocijenio kao veoma hrabre korake u procesu pomirenja,\n“Oni reskiraju u političkom ali i u ličnom smislu i zato zaslužuju našu podršku. Oni znaju da mir funkcioniše bolje od rata i u ovakvom svetu moramo da čujemo njihovu poruku svuda”, ocijenio je Klinton i dodao da nije na drugima da rješavaju detalje, već da stvore uslove i da podrže region Balkana u procesu pomirenja.


KOSOVO NA RASKRSNICI: Ako hoćete TRAJNI SPORAZUM, Kremlj se ne sme mešati! | Happy BSC portal\nKosovo je stiglo do značajne raskrsnice posle iznenađujuće pobede vodeće opozicione partije na izborima od 6. oktobra, navodi iz Vašingtona.\nCentar za analizu evropske politike dalje navodi da imenovanje novog američkog izaslanika za obnavljanje dijaloga Srbije i Kosova daje novi podsticaj za konačno rešenje jednog od najspornijih regionalnih problema, piše autor Januš Bugajski.\n- Slogani i obećanja ne mogu više umiriti birače koji su sve više frustrirani zbog nedostatka ekonomskog napretka niti zadovoljiti međunarodne aktere koji smatraju da je Kosovo zapelo u stagnaciji.\nDrugi važan zadatak za novu administraciju u Prištini je da bude jedinstvena u pogledu rešavanja spora sa Beogradom. Brzo formiranje koalicione vlade između Samoopredeljenja i Demokratskog saveza Kosova poslalo bi snažan signal jedinstva, smatra Bugajski.\nImenovanje američkog ambasadora u Nemačkoj Ričarda Grenela kao specijalnog izaslanika za dijalog ukazuje da je Bela kuća rešena da normalizuje odnose Srbije i Kosova, budući da je već imenovan i pomoćnik državnog sekretara Metju Palmer za specijalnog izaslanika za Zapadni Balkan, navodi autor.\n- Grenel će biti pod jakim pritiskom da brzo nadje formulu za postizanje takvog učinka. Osim toga, i pored svoje sporne prošlosti kao ambasador SAD u Nemačkoj, on će morati da radi u tandemu sa predstavnicima EU koji imaju članstvo u Uniji kao mamac za sve zemlje Zapadnog Balkana- piše Bugajski.\n- S druge strane, ona mora izbeći bilo kakve jednostrane ustupke. Američki izaslanici će možda biti otvoreni za razmenu teritorija ili za ideju da, u zamenu za severne opštine sa srpskom većinom, Beograd prizna Kosovo. Oni će, međutim, verovatno naići na značajne političke prepreke pošto bi nova vlada u Prištini mogla da izgubi veliki deo podrške javnosti ako ustupi deo teritorije Beogradu.\nIsto tako, malo je verovatno da će vlada Srbije dati bilo koji deo teritorije u Preševskoj dolini, posebno sa približavanjem izbora na proleće 2020, navodi autor.\nBugajski smatra da je predsednik Srbije Aleksandar Vučić izrazio iznenadjenje povodom odluke Vašingtona da imenuje dva specijalna izaslanika kako bi ubrzali dijalog sa Prištinom.\n- Beograd je oduvek očekivao od Brisela da će odložiti donošenje sporazuma sa Prištinom, nadajući se da bi mogao da ipak uđe u EU pre nego što postigne konačan sporazum sa Kosovom- piše autor.\n- Bilo kakav trajni sporazum izmedju Beograda i Prištine mora ostati bez mešanja Kremlja- zaključuje Bugajski.


Najviši zvaničnici Republike Srpske položili su danas vence palim borcima RS, a za tu priliku postrojen je Treći pešadijski puk Oružanih snaga BiH po naređenju pedsedavajućeg Predsedništva BiH Mladena Ivanića.\nPolaganjem venaca palim borcima RS počelo je obeležavanje Dana RS, 9. januara, kada će u Banjaluci biti održana centralna svečanost, kojoj će prisustvovati i predsednik Srbije Tomislav Nikolić.\nPripadnici Trećeg puka, njih 40, kao i Vojni orkestar Oružanih snaga postrojen je ispred mesta na kojem zvaničnici Republike Srpske polažu vence.\nPostrojavanje vojnika Oružanih snaga BiH bila je, inače, glavna tema proteklih dana u BiH s obzirom na to da tročlano Predsedništvo BiH nije postiglo saglasnost o tome, a Ministarstvo odbrane je najpre odobrilo samo prisustvo pripadnika Vojnog orkestra OSBiH, koja je kasnije povučena na intervenciju kancelarije NATO u BiH.\nUstavni sud BiH je, povodom apelacije bošnjačkog člana Predsedništva Bakira Izetbegovića, koji je i predsednik Stranke demokratske akcije, proglasio neustavnim obeležavanje 9. januara kao Dana Republike Srpske, ali su se građani RS na referendumu izjasnili da 9. januar ostaje državni praznik - Dan Republike Srpske.\nVence su položili predsednik Republike Srpske Milorad Dodik, predsedavajući Predsedništva BiH Mladen Ivanić, i ostali zvaničnici Republike Srpske.\nDAN REPUBLIKE NEKAD I SAD Proslava istorijske istine, zbog OPSTANKA, a ne zbog INATA\nUNAPRED UVREĐEN Izetbegović javno poručio Nikoliću da razmisli o dolasku u Banjaluku na proslavu Dana RS\nNakon polaganja venca, Ivanić je izjavio da je naredio postrojavanje jedinice jer na to, kako je rekao, ima pravo, ali da ova počasna jednica OSBiH neće učestvovati u svečanoj smotri 9. januara.\n- Član Predsedništva BiH ima pravo na počasnu jedinicu kada god on odluči. U ovom slučaju sam odlučio ja, a ne oni. Ja sam odlučio da imam počasnu jedinicu i njihova obaveza je bila da ispune moje naređenje. Sve radim vrlo svesno jer želim pokazati da u ovoj zemlji i na obeležavanje ovakvih datuma nema pokušaja disciplinovanja i ako iko treba da snosi odgovornost, onda sam to ja - rekao je Ivanić.\nPredsedik Republike Srpske, Milorad Dodik je nakon polaganja venaca rekao je da se narod na referendumu trajno opredelio za obeležavanje 9. januara, Dana Republike Srpske.\n- Sve spekulacije i napadi koji dolaze zbog obeležavanja ovog praznika nisu neočekivani, ali u svakom slučaju naše opredeljenje za obeležavanje Dana Republike jeste i naša odgovornost prema onima koji su stradali za Republiku Srpsku, ali i prema budućnosti - rekao je Dodik novinarima.\nDodik je napomenuo da bi oni koji žele da zabrane Dan Republike Srpske "želeli da ukinu našu budućnost i postojanje".\n- Republika Srpska, kao političko-teritorijalna organizacija pokazuje snagu u pogledu očuvanja najvažnijih elemenata medju kojima je i Dan Republike Srpske - istakao je Dodik.\nKomentarišući prisustvo počasne jedinice Oružanih snaga BiH, koju čine pripadnici Trećeg pešadijskog (Republika Srpska) puka aktivnostima povodom obeležavnja Dana Republike Srpske, Dodik je rekao da ga ne interesuju Oružane snage BiH, jer su snage NATO saveza.\n- Poštujem ljude iz Trećeg pešadijskog (Republika Srpska) puka, a što se tiče onoga što je uradio NATO u vezi sa Oružanim snagama BiH, mešajući se u unutrašnja pitanja, govori o tome da bi trebalo da odbijemo bilo kakav put ka tome savezu, jer nam je jasno na koji bi način upravljali kada bi BiH bila pod njihovom komandom- istakao je Dodik.\nOn je naglasio da će se zalagati da Republika Srpska vodi politiku potpune neutralnosti kada je reč o vojnim savezima.\nVence su na spomen-obeležje osim Ivanića i Dodika položili i predsednik Narodne skupštine, Nedeljko Čubrilović, premijer Republike Srpske, Željka Cvijanović, predstavnici institucija Srpske i BiH, nevladinih organizacija proisteklih iz odbrambeno-otadžbinskog rata, gradonačelnik Banjaluke, Igor Radojičić.\nObeležavanje Dana policije Srpske: Vence položili Dodik, Cvijanovićeva, Lukač i Kostrešević (FOTO)\nProces vakcinacije građana Kantona Sarajevo u Olimpijskoj dvorani Zetra se i danas odvija. Međutim, vakcinisati se mogu isključivo oni koji su prethodno obavešteni.\nKošarkaška Liga šest: Poraz Igokee od Bosne Rojal\nKošarkaši Igokee poraženi su na startu Lige 6 za šampiona BiH, a bolja od njih posle produžetka bila je sarajevska Bosna Rojal sa 88:84.\nDodik: Ljudi širom sveta shvataju da nametnuti i negativni stereotip o Srbiji uopšte nije tačan\nOdnosi Srbije i Republike Srpske su odlični, kaže srpski član Predsedništva BiH Milorad Dodik, i dodaje da pod vođstvom predsednika Aleksandra Vučića međunarodni položaj Srbije više nije podanički.


Hot izrazio nezadovoljstvo, neslaganje i zabrinutost zbog vojne vježbe na Pešteru - SNEWS\nBy SNews 30. Septembra 2020. 380\nPredsjednik opštine Tutin Salih Hot je u ime građana te opštine izrazio nezadovoljstvo, neslaganje i zabrinutost odlukom Vojske Srbije da od 1. do 10. oktobra izvede vojnu vježbu na Privremenom poligonu Pešter.\n“Ističem da zbog toga što na ovom području žive Bošnjaci kao manjinski narod, a zbog svih dešavanja iz bliske prošlosti, ovu vojnu aktivnost ne treba izvoditi na planiranoj lokaciji. Napominjem i da je kod mještana pešterskih sela još uvijek prisutan strah i nepovjerenje u vojsku zbog dešavanja iz devedesetih godina prošlog vijeka”, naveo je Hot u obraćanju javnosti.\nKako je naglasio ovome treba dodati i uznemirenost i strah građana zbog čestih incidenata prilikom izvođenja vojnih aktivnosti, kao što je nedavni pad vojnog aviona u regionu Malog Zvornika.\nPrema riječima Hota lokalna uprava Tutina je sa održavanjem ove vježbe od strane Vojske Srbije upoznata svega dva dana prije njenog otpočinjanja, što je, kako je ukazao, kratak period za pripremu stanovništva za takve aktivnosti.\n“Obzirom da ova vojna vježba započinje sutra, u ime tutinske lokalne samouprave pozivam mještane pešterskih sela da tokom njenog trajanja, do 10. oktobra ne prilaze Poligonu obilježenom crvenim zastavicama i natpisima i ne izvode stoku na ispašu na tom području.Pozivam stanovništvo da se u cilju očuvanja bezbjednosti i života ljudi, strogo pridržava propisanih mjera. Ukoliko po završetku vježbe, nakon 10. oktobra na tom području pronađu neekslodirana ubojna sredstva, mještani su dužni o tome odmah obavijestiti policiju. Napominjem da svu odgovornost za bezbijednost ljudi i imovine,kao i sve eventualne incidente tokom trajanja najavljene vojne vježbe snosi Vojska Srbije”, istakao je Hot u saopštenju za javnost.\nSrbijanski zvaničnici su najavili da će Vojske Srbije na Pešteru održati združenu taktičku vežbu sa bojevim gađanjem “Sadejstvo 2020”.\nMinistar odbrane Aleksandar Vulin je, najavljujući ovu veliku vojnu vježbu, rekao da sve što leti mora i da gađa.\n“To je maksima i videćete prvi put sve helikoptere naoružane, sve migove naoružane, biće svi orlovi i galebovi naoružani, naš PVO će biti naoružan. Videćete jednu silu, jednu srpsku silu koju niste mogli da vidite od vremena JNA i baš smo ponosni na to”, poručio je srbijanski ministar odbrane.\nTagovi: Opština Tutin Pešterska visoravan Salih Hot vojna vježba Vojska Srbije\nČetredest i tri dana: Ko ovo štiti?


Nove donacije “Dunav osiguranja” | TV KANAL 9 NOVI SAD\nNaslovna EMISIJE Nove donacije “Dunav osiguranja”\nNove donacije “Dunav osiguranja”\nVIDEO K9: Humanoj akciji pomoći zdravstvenom sistemu Republike Srbije u suzbijanju koronavirusa pridružila su se još dva preduzeća koja posluju u sastavu Kompanije „Dunav osiguranje“ ‒ „Dunav re“ i „Dunav društvo za upravljanje dobrovoljnim penzijskim fondom“.\nKompanija „Dunav osiguranje“ među prvima je pokrenula lanac podrške našem zdravstvu donacijom od 10 miliona dinara Republičkom fondu za zdravstveno osiguranje, a zatim su srazmerno svom učešću na tržištu osiguranja od auto-odgovornosti, participirali sa oko 42 miliona dinara u donaciji od ukupno 120 miliona dinara koje je Udruženje osiguravača Srbije uplatilo u Fond za nabavku medicinske opreme i materijala.\nPreduzeće „Dunav auto“ doniralo je 1,35 miliona dinara Institutu za javno zdravlje Srbije „Dr Milan Jovanović Batut“ za nabavku automobila fijat 500 L neophodnih za rad na terenu.\nKompanija „Dunav osiguranje“ i preduzeća koja posluju u njenom sastavu najavili su da će nastaviti da pružaju podršku kako finansijskim sredstvima tako i merama koje preduzimaju u cilju zaštite zdravlja zaposlenih i svojih klijenata.\nPrethodni tekstBez vode zbog havarije deo Kovilja\nSledeći tekstSinoć novi požar na Fruškoj gori


Zaštitnik potrošača – karika koja nedostaje | EurActiv Serbia\nRead time : 5 m, 53 s\nAutori: Nebojša Lazarević, član Pregovaračkog tima za vođenje pregovora o pristupanju Srbije EU i suosnivač Centra za evropske politike (CEP), i Marija Ćirić, projektna asistentkinja u CEP\nProšla je gotovo decenija otkako su Evropski parlament i Savet usvojili Direktivu o potrošačkim pravima (Direktiva 2011/83/EU). Ova direktiva, koju je Evropska komisija predložila 2008, izazvala je velike kontroverze i bila je predmet opsežne rasprave. Naime, Komisija se našla između dve vatre: s jedne strane privrednog lobija, a s druge strane lobija potrošača, a ponajviše Evropske potrošačke organizacije (BEUC). Komisija je želela da sjedini postojeće pravne tekovine EU (acquiscommunautaire) u oblasti zaštite potrošača, koje je dotad činio niz različitih direktiva, i pozvala je na potpuno usaglašavanje prava država članica sa pravom EU u ovoj oblasti. Cilj je bio da se pravne tekovine učine dobro uvezanim i da se dostigne jednak nivo zaštite potrošača širom Unije. Potpuna usaglašenost bi sprečila države članice da odstupaju od standarda propisanih novom direktivom i samim tim omogućila jačanje jedinstvenog tržišta, što bi bilo od velike koristi evropskim trgovcima, za koje bi važili isti propisi širom Evrope. S druge strane, potrošački lobi zalagao se za mešovito ili "ciljano" usaglašavanje, tj. za uvođenje minimalnih standarda koje države članice moraju da primene, uz mogućnost da ne umanjuju nacionalne standarde ako već prevazilaze one propisane Direktivom. Drugim rečima, maksimalna harmonizacija mogla je da smanji nivo zaštite potrošača u državama članicama koje su već tada sprovodile stroža pravila od onih koje je odredila EU.\nNa iznenađenje mnogih, Direktiva je po usvajanju u velikoj meri odražavala predlog BEUC. Konačni proizvod predstavljao je značajno skraćenu verziju predloga Komisije, gde su samo dve (manje značajne) od četiri tadašnje direktive potpuno usklađene i sjedinjene, dok su dve značajnije samo blago izmenjene. Ono što je posebno interesantno kod ovog slučaja jeste činjenica da je tako velika krovna organizacija koju čine 42 različite interesne grupe (nacionalne asocijacije potrošača iz 32 evropske zemlje) i koja zastupa javni interes uspela da nađača organizovaniji i, u krugovima evropskih elita, cenjeniji privredni lobi.\nU tom smislu, uspešno lobiranje BEUC u vezi s Direktivom o potrošačkim pravima predstavlja veliko dostignuće i "pobedu" za evropske potrošače. Snaga ove organizacije može se pripisati raznim faktorima, ali ono što je bez sumnje igralo značajnu ulogu jeste finansiranje koje je BEUC dobila kroz grantove EU (1,3 miliona evra godišnje u periodu između 2008. i 2012. godine). S obzirom na povoljnu finansijsku situaciju, BEUC je bila u stanju da sprovede razne aktivnosti i uključi se u rasprave o Direktivi. Štaviše, BEUC je uspela da dostigne status najuglednije i najprimećenije potrošačke organizacije u EU i da kao takva utiče na proces "iznutra", pružajući Komisiji kredibilne informacije o ovoj temi u cilju kvalitetnog kreiranja javnih politika.\nU Srbiji je unutar procesa pravne harmonizacije sa acquiscommunautaire doneto nekoliko zakona kojima se štite potrošači. Oni uvode pravila zaštite potrošača po ugledu na evropsko zakonodavstvo, ali ta pravila u praksi nisu uvek efektivna. Položaj potrošača u Srbiji nije najpovoljniji, posebno u pogledu stvarne mogućnosti da zaštite svoja prava u konkretnim situacijama kada se javljaju njihove povrede ili ograničenja u postupcima trgovaca. Najčešći problemi sa kojima se potrošači suočavaju odnose se na izostanak volje trgovaca da postupe po reklamacijama na robu ili uslugu. Takođe su česte nepoštene poslovne prakse i nepravične ugovorne odredbe, kao i kršenja obaveza trgovaca koji su pružaoci usluga od opšteg ekonomskog značaja.


Vreme 1599 - Crna Gora – Borba protiv organizovanog kriminala: Sta je Belivuk radio u Danilovgradu\nOPTUŽNICA I ZA DVOSTRUKO UBISTVO U CRNOJ GORI: V. Belivuk i M. Miljković\nPodaci koji prate dve optužnice protiv pripadnika organizovanih kriminalnih grupa, a vezuju se za kavački, odnosno škaljarski klan u Crnoj Gori, makar i u naznakama otkrivaju da mafija na ovim prostorima funkcioniše po definiciji sprege kriminala, policije i politike. Razbijanje komunikacijskih mreža Skaj ECC i Enkročat, te uključivanje crnogorske policije i njihovih kolega iz Srbije dovele su prethodnih meseci do hapšenja i podizanja optužnica protiv organizovanih kriminalnih grupa. Kriptovana komunikacija, koja je donedavno predstavljala tehnološku prednost podzemlja, preko noći je postala ključni alat u procesu kreiranje optužnica i masovnih hapšenja. Policije i tužilaštva Zapadnog Balkana su zahvaljujući Europolu i specijalnim snagama uključenih zemalja gotovo na tacni dobili ogromnu količinu informacija koje su im nedostajale u višegodišnjim istragama.\nMeđutim, prema tvrdnjama anonimnog izvora podgoričkog dnevnika "Vijesti", činjenica je da kriptovanu aplikaciju Skaj nisu koristili samo kriminalci, već i pojedini nekadašnji visoki funkcioneri javne i tajne policije. Jedan od njih, na primer, koristio je nadimak Kardinal, a drugi Komita. Njihove poruke su predmet istrage, baš kao i njihove veze sa vrhom organizovane kriminalne grupe Kavači. Ta istraga se navodno vodi po nalogu Biroa za operativnu koordinaciju, kako bi se utvrdilo njihovo eventualno učešće u zaštiti te organizovane kriminalne grupe.\nInače, belgijska policija je, nakon dvogodišnje akcije, početkom marta, isključila sa mreže server ECC, zaplenila ga i uhapsila 48 pripadnika organizovanih kriminalnih grupa. Prema njihovoj istrazi, oko 171.000 telefona bilo je opremljeno aplikacijom Skaj ECC, a nadgledajući šifrovane poruke, uspeli su da spreče desetine planiranih zločina, uključujući otmice i ubistva. Prethodno je, u julu prošle godine, evropska policija provalila drugu šifrovanu komunikacionu mrežu Enkročet, što im je omogućilo da nadgledaju kriminalne aktivnosti vezane za isporuke droge, poslove s oružjem i atentate.\nKO JE ČOVEK IZ SENKE\nCrnogorska Uprava policije podnela je 18. avgusta krivičnu prijavu protiv Veljka Belivuka, Marka Miljkovića (Kratos), Nebojše Jankovića (Hell) i Ratka Živkovića zbog ubistva Damira Hodžića (Kasap) i Adisa Spahića 14. oktobra 2020. u Danilovgradu. U saopštenju SDT-a navodi se da je osumnjičenima pomagao Radoje Živković, inače rođak Radoja Zvicera, jednog od navodnih vođa kavačkog klana, tako što je obezbedio kuću u koju su Hodžić i Spahić namamljeni i likvidirani. Prema tvrdnjama specijalnog tužilaštva, za sada neidentifikovani pripadnici kriminalne organizacije, odveli su Mila Radulovića, zvanog Kapetan, na drugu lokaciju.\nU saopštenju se navodi i da su optuženi u Crnu Goru ušli nelegalno, mimo graničnih prelaza, a da je ubijene u kuću u Spužu navodno namamio Živković koristeći prethodno stečeno poverenje. Kao organizatora ove kriminalne grupe, crnogorsko Specijalno tužilaštvo navodi Belivuka koji je planirao izvršenje krivičnih dela, davao uputstva i naredbe članovima, dok je za sada neidentifikovani organizator određivao koje osobe treba ubiti i obezbeđivao materijalna sredstva za izvršenje krivičnog dela. Takođe, "čovek iz senke" je određivao vreme, mesto i način izvršenja krivičnih dela, kao i prikupljanje podataka o kretanju pripadnika suprotstavljenih kriminalnih organizacija koje treba likvidirati. Drugi detalji o identitetu osobe koja je vukla glavne konce nisu poznati iako se u beogradskoj optužnici protiv Belivuka kao njegov šef navodi Radoje Zvicer.\nKAPETAN – PREBEG ILI ŽRTVA\nOno što nije jasno jeste sudbina Mileta Radulovića, zvanog Kapetan. Prvo, da li je ubijen, a drugo da li je taj visokopozicionirani škaljarac svojevoljno prešao u suprotstavljeni kavački klan kome pripadaju Belivuk i ekipa. Njegova uloga je nadasve intrigantna uprkos činjenici da se u optužnici pominje kao kidnapovana osoba. Belivuk ga pominje kao Kapetana i najavljuje njegovu skoru likvidaciju, ali postoje indicije da Radulović ista osoba koja se u kriptovanim komunikacijama pojavljuje sa nadimcima General i Fidel. Bezbednosne strukture njegovo ime povezuju sa slučajevima najmanje deset ubistava članova škaljarskog klana. Tako je Cetinjanin R. M. trebalo da se nađe sa njim neposredno nakon što mu se u Istanbulu gubio svaki trag. Istog tog dana Radulović je komunicirao i sa Kotoraninom J. J. nakon što je sleteo u Barselonu i posle toga se gubi bilo kakav kontakt sa njim. Posle dvostrukog ubistva u Atini, kada je škaljarski kriminalni klan gotovo obezglavljen likvidacijom jednog od vođa Igora Dedovića i njegovog saradnika Stevana Stamatovića, Kapetan je među škaljarcima optužio Podgoričanina S. L. za izdaju.\nNe postoje detalji koji bi mogli da potvrde da je Radulović "prebegao" u kavački klan, ali ni dovoljno dokaza da je on doista žrtva otmice ili osoba koju su ucenama pretvorili u najtanju kariku škaljarskog klana.\nMAMAC ZA SEKRETARA VLADE\nSamo pet dana ranije, po nalogu specijalnog tužioca Miroslava Turkovića, uhapšen je deo kriminalne grupe navodno bliske škaljarskom kriminalnom klanu. Uhapšeni su Danilovgrađanin Milan Brajović, Podgoričanin Dušan Boljević, zatim Nino Korać iz Berana sa prebivalištem u Baru, Aleksandar Raičević i Stefan Mićić, dok se za Kotoraninom Dušanom Dudićem i Podgoričaninom Zoranom Perovićem intenzivno traga. Kao organizatori ove kriminalne grupe navode se Barani Stefan Đukić i Emil Tuzović, koji se nalaze u ukrajinskom zatvoru zbog optužbe da su u maju prošle godine pokušali da ubiju Radoja Zvicera. Zanimljivo je da je protiv bivšeg ukrajinskog poslanika i pomoćnika načelnika Nacionalne policije Kijeva Jevgena Dejdeja, kao i dvojice policajaca, pokrenut krivični postupak zbog sumnje da su tokom maja prošle godine ovoj dvojici obezbedili prevoz kroz Ukrajinu u vreme pokušaja Zvicerovog ubistva.\nMeta ove kriminalne grupe bila je sudija Biljana Uskoković, koja sudi Stefanu Đukiću i njegovoj kriminalnoj grupi zbog ubistva Baranina Jovana Klisića i ranjavanje Velizara Gardaševića početkom novembra 2019. Prema navodima crnogorskih istražitelja, ova kriminalna organizacija planirala je likvidaciju glavnog specijalnog tužioca Milivoja Katnića, specijalnog tužioca Saše Čađenovića, bivšeg pomoćnika direktora policije Zorana Lazovića, zatim njegovog sina Petra, inače službenika Agencije za nacionalnu bezbednost i njegovog kolege Ivana Đokovića.\nOsim tužilaca i policajaca, na spisku za odstrel Đukićevog klana bili su i Nikola Dedaja iz Bara i Jasmin Osmanagić iz Ulcinja. Prema do sada prikupljenim dokazima, organizator ove kriminalne grupe Stefan Đukić ponudio je milion eura da se podmiti jedan bivši vladin funkcioner, koji je zauzvrat trebalo da inicira smene specijalnih tužilaca. Sagovornik "Vijesti" navodi da je ovaj to odbio da učini. Prema pisanju "Pobjede", u presretnutim razgovorima, u čije transkripte su njeni novinari imali uvid, eksperti Europola evidentirali su komunikaciju Đukića i Perovića sa donedavnim generalnim sekretarom crnogorske Vlade Božom Milonjićem, preko kojeg su "škaljarci" navodno pokušavali da izdejstvuju ekspresnu smenu vrha Specijalnog tužilaštva. Božo Milonjić smijenjen je 14. juna, bez detaljnijeg obrazloženja, a ni sam Milonjić se nije oglašavao tim povodom.\nPresretnuti razgovori koje su "škaljarci" obavljali telefonima preko kriptovane aplikacije Skaj ECC otkrivaju da je Đukić davao direktne instrukcije svojim ljudima na terenu – Brajoviću, Peroviću i Dudiću. Prema pisanju "Vijesti", istraga Specijalnog policijskog odjeljenja, Specijalnog tužilaštva, uz intenzivnu pomoć Europola i nekih zapadnih partnerskih službi, trajala je duže od šest meseci, a o njoj, navodno, nisu znali čak ni čelnici bezbednosnog sektora u Vladi Crne Gore i ANB-u.\nInače, Đukić i Tuzović koji su uhapšeni ubrzo nakon pokušaja likvidacije Zvicera u Kijevu, u policijskim evidencijama su označeni kao pripadnici barskog klana, čiji je vođa bio Alan Kožar, ubijen prošlog leta u Grčkoj. Barski klan je blizak škaljarskom klanu i nastao je kao ogranak mafijaškog kartela koji je predvodio Luka Bojović, sada zatvorenik u Španiji. Među uhapšenim škaljarcima našao se i Podgoričanin Zoran Perović, poznat javnosti po optužbama tužilaštva da je jedan od nalogodavaca bombaškog napada na kuću šefa sprovodničke službe spuškog zatvora Saše Burića. Stefan Mićić je svojevremeno bio pod lupom istražitelja kao jedan od organizatora likvidacije Stefana Đukića novembra 2013. u Baru, a ime Dušana Boljevića pominje se u optužnici protiv grupe Janka Vukadinovića, koja je planirala likvidaciju Belivuka i Marka Miljkovića. Plan je bio da Brajović i Perović, iskusni u rukovanju eksplozivom, postave eksplozivne naprave na daljinsko navođenje ispod automobila policajaca i tako likvidiraju Zorana i Petra Lazovića i Ivana Đokovića. Početkom marta, prema navodima iz prijave, Brajović i Perović su prihvatili da organizuju likvidaciju. No, istražitelji, koji su budno motrili na kriptovanu komunikaciju, bili su upoznati sa detaljima monstruoznog plana, preduzimane su sve neophodne mere opreza, pa su likvidacije onemogućene.\nOva grupa je, prema raspoloživim podacima, planirala i ubistvo vođe zagoričke grupe Radoslava Gila Stanišića i a Slobodan Kašćelan je trebalo da bude eliminisan bombom koju im je nabavio upravo Dušan Boljević.\nKO JE SPASAO VELJU NEVOLJU\nJEDAN OD VOĐA ŠKALJARSKOG KLANA: Radoje Zvicer\nPočetkom godine, neposredno pre hapšenja u Beogradu, Belivuk i Miljković su u Kotoru boravili kod Radoja Zvicera i Slobodana Kašćelana. Navodno, bili su na slavi kod Zvicera. Od ulaska u Crnu Goru bili su pod operacijom 24-satnog nadzora kojom je koordinirao tadašnji pomoćnik direktora Sektora za borbu protiv organizovanog kriminala i korupcije Zoran Lazović, sadašnji savetnik predsednika Crne Gore Mila Đukanovića. U sklopu koordinirane akcije kodnog naziva "Meta", 21. januara sprečena je likvidacija Belivuka i Miljkovića na Aerodromu Tivat – baš u danu kada je trebalo da se vrate za Beograd. Na vanrednoj konferenciji za medije, koju je organizovalo Specijalno državno tužilaštvo i Uprava policije, specijalni tužilac Saša Čađenović otkrio je da je za sledeći dan bilo planirano ubistvo jednog od vođa kavačkog klana Slobodana Kašćelana u vreme kada je trebalo da se pojavi na ročištu pred sudijom Višeg suda.\nU tadašnjoj akciji crnogorske policije uhapšeni su Radovan Stanišić, Mile Jovanović i Goran Marković – trebalo je da likvidiraju Belivuka i Miljkovića – dok su za planirano ubistvo Kašćelana osumnjičeni Momčilo Milić, Hasan Turković i Dušan Ivanović. Ispostavilo se da su svi članovi škaljarskog klana. Kasnija istraga je utvrdila kako je organizator grupe za likvidaciju bio Janko Vukadinović, koji je akciju vodio iz zatvora u Spužu.\nPITANJA KOJE POSTAVLJA POLITIKA\nNeposredno pre nego što je obelodanjena optužnica protiv Belivuka, na sednici Odbora za bezbednost i odbranu Skupštine Crne Gore došlo je do verbalnog, a umalo i fizičkog sukoba između Katnića i poslanika Prave Crne Gore Marka Milačića, pošto je Milačić saopštio da bi to skupštinsko tjelo trebalo da sasluša "partnere i kolege Belivuka i ekipe", te da je odgovornost Katnića "u toj grupi veća, politička, sistemska". Milačić je pritom pozvao i na saslušavanje Mila Đukanovića, Katnića, Mevludina Nuhodžića, Zorana Lazovića, Brana Mićunovića.\nMilačić je kasnije pojasnio kako je Lazović u januaru ove godine kazao da ne treba da strahujemo od prisustva Belivuka i Miljkovića i da je to izjavio tri meseca nakon što su likvidirali u Crnoj Gori više lica, a neka i kidnapovali, pitajući se da li su ubice bile na oku i u toku ovih likvidacija. Milačić je dodao da se Zoran Lazović, između ostalog, svojevremeno pojavio na svadbi rožajca Safeta Kalića u prisustvu brojnih pripadnika kriminalnog miljea iz regiona i da je iz tadašnjeg ANB-a saopšteno da je Lazović na pomenutoj svadbi bio službeno. "Imajući u vidu da su Milivoje Katnić i Zoran Lazović politički i prijateljski intimusi, treba, a što sam u lice rekao Specijalnom državnom tužiocu, ispitati i njega", istakao je Milačić.\nNa sličan način reagovali su i iz Demokratske Crne Gore. Boris Bogdanović je pozvao nadležne da hitno ispitaju Zorana Lazovića, a predsednik Skupštine Aleksa Bečić je u obraćanju javnosti pitao ko je monstruoznu grupu ugostio u Crnoj Gori, sa kim su se sve družili, sretali, ko ih je skinuo sa liste lica kojima je zabranjen ulazak u Crnu Goru. Podsetio je da je, na pres konferenciji krajem januara, tadašnji pomoćnik direktora za borbu protiv organizovanog kriminala i korupcije Zoran Lazović ubeđivao javnost da Crna Gora nema razloga da strahuje od prisustva Belivuka i Miljkovića na teritoriji države, da oni nisu neprijatelji Crne Gore, da ih inspektori Sektora kojim je rukovodio neprestano drže na oku i da će ih sprečiti u svakom pokušaju sprovođenja kriminalnih aktivnosti. "Danas iz saopštenja SDT-a saznajemo da se osnovano sumnja da su oni mjesecima prije toga, upravo u sred Crne Gore, realizovali gnusne zločine", naveo je Bečić.\nZanimljivo je da je potpredsednik Vlade i koordinator bezbednosnih službi Dritan Abazović pozdravio i akciju Specijalnog policijskog odeljenja, Sektora za borbu protiv kriminala i Specijalnog državnog tužilaštva u kojoj su uhapšeni pripadnici organizovane kriminalne grupe "škaljari". "Država će se bez selektivnosti odnositi prema svim kriminalnim grupama. U Crnoj Gori više nemaju šta da traže, jer ćemo na svaki njihov pokušaj vršenja krivičnog djela adekvatno odgovoriti", rekao je on.\nOve dve optužnice i reakcije na njih u visokom stepenu govore o stvarnoj i ozbiljnoj podeljenosti unutar policije i bezbednosnih službi i neophodnosti njihove brze rekonstrukcije. Nesporno, reč je o izuzetno osetljivom i nadasve kompleksnom zadatku. Optužnica protiv škaljaraca rezultat je istrage koja je navodno vođena bez znanja bezbednosnog sektora u Vladi Crne Gore i ANB-a. To samo po sebi ne samo da potvrđuje ovu tezu već otkriva i njene moguće političke implikacije. Kontroverzna izjava Zorana Lazovića, optužnica protiv Belivuka, te činjenica da su optuženi u procesu protiv škaljaraca označili Lazovića za svoju "metu", dovoljno govore o kompleksnosti situacije u kojoj se nalazi crnogorsko društvo.


Krađa Putinovog aviona „Sudnjeg dana“: Pojavljuju se detalji o pljački opreme - Najnovije Vijesti\nPreko 30 radio-stanica ukradeno je ranije ovog meseca iz jednog ruskog Il-80 – jednog od četiri aviona koje Rusija trenutno koristi, a koji mogu da posluže kao vazduhoplovno komandno mesto ako se takva potreba ukaže.\nOprema ukradena iz aviona Iljušin Il-80, neformalno nazvanog avionom „Sudnjeg dana“, pokazala se od sekundarnog značaja, navodi Ruska udružena avionska korporacija.\n„Avion je stigao u Taganrog (rusko-rostovsku oblast) na planirano održavanje. Sva specijalizovana oprema demontirana je iz aviona odmah nakon sletanja i čuva se u posebnim prostorijama“, saopštila je korporacija, a citirali su je ruski mediji.\nOrganizacija je naglasila da oprema koja nedostaje nema nikakve veze sa direktnom funkcionalnošću ovog aviona.\nOdvojeno, avionska korporacija je primetila da je od tada na aerodromu Taganrog-Južni, gde se dogodila pljačka, došlo do značajnog pojačanja njegove bezbednosti. U toku je istraga o detaljima incidenta.\nIzveštaji o krađi 39 radio stanica i pet komponenata iz pet sličnih, ali demontiranih instrumenata počeli su da stižu 7. decembra, pošto je policija pozvana nakon što su tehničari otkrili krađu. Na mestu događaja uočeni su otisci prstiju i otisci cipela. Portparol Kremlja, Dmitrij Peskov, odmah je odgovorio na vest, pozivajući na donošenje zaključaka i preduzimanje mera kako bi se sprečilo ponavljanje takvih incidenata.\nPredmetni Il-80 je modifikacija širokotrupnog aviona Iljušin Il-86 iz sovjetske ere i jedan od četiri mobilna vazduhoplovna “komandno-upravljačka” aviona Il-80 koji se proizvode u Rusiji od 1987. Nadimak „Sudnji dan“ zbog svoje jedinstvene sposobnosti da prežive nuklearni rat.\nLetelica, slična američkom vazduhoplovnom komandnom mestu Boeing E-4B Nightwatch, omogućava onima koji putuju na brodu da preuzmu komandu nad svim rodovima ruske vojske, uključujući nuklearne snage, ukoliko za to budu ovlašćeni.\nAmerički „prijatelji“ otimaju medicinski materijal Francuzima, Nijemcima, Brazilu…\nKINESKA ŠPIJUNAŽA: Ljubavne priče mladih kineskih studentica i francuskih vojnika postale predmet istrage francuske kontraobavještajne službe?\nUkradeni Churchillov zlatni toalet – Simbol engleske demokracije i aristokracije\nU Središnjoj banci Ukrajine “nestale” milijarde grivna\nCijela Hrvatska je uništena i opljačkana od zločinaćke falange ZNA SE i sad bi se mi kao trebali sekirati za par radiostanica ukradenih u Rusiji, svašta !!??XX\nMislim da putin ima daleko bolje letjelice od tog aviona.\n“Letelica, slična američkom vazduhoplovnom komandnom mestu Boeing E-4B Nightwatch, omogućava onima koji putuju na brodu…”\nNa kojem “Brodu” majmuni nenormalni. Ne umijete ni da prevedete tekst sa engleskog jezika. Rusija je zemlja čuda, stvore najkompleksniji sistem državne bezbjednosti pa im onda ukradu najveće tajne jer su ih ostavili u škafetin od kuhinjskog stola nekog pijanog idiota.


Predsednik Bokserskog saveza Srbije Nenad Borovčanin zahvalio se opštini Voždovac koja je izašla u susret Savezu i obezbedila bokserima sjajne uslove za trening.\n"Zajednički trening sa bokserima iz Rusije je nastavak saradnje i odlična priprema oba tima za predstojeću Zlatnu rukavicu u Nišu. Naravno, ovo je i sjajna škola za naše boksere i još jedan korak na putu povratka boksa na puteve stare slave", rekao je Borovčanin.\nPripreme boksera Srbije i Rusije za predstojeću Zlatnu rukavicu ( 28nov-1dec, hala Čair u Nišu )\nOn je dodao da je sledeća godina izuzetno važna za boksere Srbije.\n"Očekuju nas Evropsko i Svetsko prvenstvo, koji su ujedno kvalifikacioni za Olimpijske igre u Tokiju. Nadam se da će neko od ovih momaka doneti medalju Srbiji", poručio je Borovčanin.\nBokserska reprezentacija Rusije


ZEPTER d.o.o Podgorica\nZEPTER d.o.o Podgorica, Podgorica\nDRUŠTVO ZA TRGOVINU NA VELIKO I MALO 'ZEPTER INTERNATIONAL' D.O.O. PODGORICA, društvo sa ograničenom odgovornošću\nBulevar Dzordza Vašingtona 110/1, The Capital Plaza\nRadno vreme: Pon-Pet 16:00-20:00, Subota 11:00-15:00\nEmail: Kontaktirajte ZEPTER d.o.o Podgorica\nMatični broj privrednog subjekta: 02257165\nKljučne reči: zepter crna gora, prečišćivač vazduha therapy air ion, therapy air smart, prečišćivač vode edel wasser, lični prečišćivač vazduha myion, escajg, posuđe, ljepota, zdravlje, blender art mix pro, sokovnik more juice press frozen\nDatum promene podataka: 2022-03-18\nNadopunite, uredite ili obrisite podatke za ZEPTER d.o.o Podgorica\nZepter Doo Podgorica je zvanični predstavnik kompanije Zepter International u Crnoj Gori.\nOd svog osnivanja, Zepter nastoji da poboljša kvalitet života ljudi širom svijeta, time što će postati dio njihovog svakodnevnog života.\nKompanija Zepter prisutna je u više od 40 zemalja, na 5 kontinenata, ne samo kroz direktnu prodaju, već posjeduje i brojne prodavnice i salone, locirane u najljepšim ulicama svjetskih metropola.\nUspjehu kompanije Zepter ne doprinose samo dugoročna vizija, vrhunski kvalitet i inovativnost proizvoda, već prije svega, prodajna mreža sa više od 130.000 reprezentanata širom sveta. Kompanija je ponosna na ogroman broj izvanredno obučenih menadžera prodaje i konsultanata koji nadahnuto i motivisano šire misiju zdravlja i ljepote.\nKompanija posjeduje 7 fabrika, smještenih u Njemačkoj, Italiji i Švajcarskoj i više od 320.000 m2 poslovnog prostora na najboljim lokacijama u metropolama širom svijeta.\nČinjenica da je tokom proteklih nekoliko veoma uspješnih decenija, kompanija Zepter stekla više od 80.000.000 zadovoljnih korisnika i da je prodato više od 760.000.000 proizvoda, dokazuje da ime Zepter uvek znači vrhunski kvalitet, prepoznatljiv stil i trajna vrijednost!\nPosjetite nas u The Capital Pazi u Podgorici.\nKontaktirajte ZEPTER d.o.o Podgorica\nKontaktirajte ZEPTER d.o.o Podgorica putem emaila ispunjavanjem sledećeg obrasca.\nDajem vam privilegiju da prosledite unete informacije u formu elektronske pošte treće strane, na kontakt naslova ZEPTER d.o.o Podgorica


UINO donio odluku o oslobađanju plaćanja uvoznih i izvoznih davanja | RTV SLON\nPočetna Vijesti UINO donio odluku o oslobađanju plaćanja uvoznih i izvoznih davanja\nUINO donio odluku o oslobađanju plaćanja uvoznih i izvoznih davanja\nObjavio: admin - 18/12/2017 21:00\nUpravni odbor Uprave za indirektno oporezivanje BiH dao je danas pozitivno mišljenje na Odluku o privremenoj suspenziji i privremenom smanjenju carinskih stopa kod uvoza određenih roba za 2018. godinu i uputio je u daljnju proceduru usvajanja Vijeću ministara BiH.\nOdluka je značajna za domaće privrednike, jer poboljšava uvjete poslovanja domaćih proizvođača, zadržava postojeća i eventualna otvaranja novih radnih mjesta, saopćeno je iz Uprave za indirektno oporezivanje BiH.\nNa sjednici održanoj u Mostaru dato je pozitivno mišljenje i na Odluku o usaglašavanju i utvrđivanju carinske tarife za 2018. godinu o čemu će konačnu riječ dati Vijeće ministara BiH.\nUsvojena je Odluku o uslovima i postupku ostvarivanja prava na oslobađanje od plaćanja uvoznih i izvoznih davanja što je, također, značajno za poticaj domaće proizvodnje i na čemu već duže vrijeme insistiraju privredne komore i poslovna zajednica u BiH.\nDanas je usvojena i odluka o visini kompenzatorne kamate za prvo polugodište 2018. godine i ona na godišnjem nivou iznosi 12 posto. Ta kamata odnosi se na određene carinske postupke, među kojima je i privremeni uvoz, i zaračunava se u carinskim dugovanjima.\nČlanovi Uprave za indirektno oporezivanje BiH usvojili su i Odluku o utvrđivanju cijena usluga izdavanja i korištenja kvalificiranih elektronskih potvrda.\nUpravni odbor izjasnio se danas i o inicijativi Ministarstva vanjske trgovine i ekonomskih odnosa BiH za uvođenje takozvanog plavog dizela, te je podržao stav Uprave za indirektno oporezivanje BiH u kome se navodi da je politika stimuliranja i poticanja poljoprivrede isključiva nadležnost entitetskih ministarstava poljoprivrede.\nNa današnjoj sjednici razmatrano je više informacija među kojima i ona o radu Uprave za indirektno oporezivanje BiH te je konstatatovano da su prihodi od PDV-a u porastu te da će ove godine biti prikupljeno najviše prihoda od osnivanja Uprave, stoji na kraju saopćenja.\nU Tuzli održan tradicionalni Božićni koncert


Hanover, 13. aprila 2022. Continental je prvi proizvođač pneumatika koji je odmah pokrenuo masovnu proizvodnju recikliranog poliesterskog prediva dobijenog od plastičnih PET boca u novom procesu. Ovaj novi materijal visokih performansi najpre će biti korišćen kod odabranih dimenzija Continental-ovih letnjih pneumatika PremiumContact 6 i EcoContact 6 i pneumatika AllSeasonContact. Njime se potpuno zamenjuje konvencionalni poliester u telu (karkasi) odabranih pneumatika. U kompletu standardnih pneumatika za putnička vozila koristi se materijal dobijen od oko 40 recikliranih PET boca.\nKompanija Continental razvija pionirske tehnologije i usluge za održivu i povezanu mobilnost ljudi i njihove robe. Ova tehnološka kompanija osnovana 1871. godine pruža bezbedna, efikasna, pametna i pristupačna rešenja za vozila, mašine, saobraćaj i transport. Godine 2021. kompanija Continental ostvarila je preliminarnu prodaju od 33,8 milijardi evra i trenutno zapošljava više od 190.000 ljudi u 58 zemalja na isto toliko tržišta. Osmog oktobra 2021. kompanija je proslavila 150. godišnjicu osnivanja.\nSektor za pneumatike ima 24 lokacije za proizvodnju i razvoj širom sveta. Continental je jedan od vodećih svetskih proizvođača pneumatika s više od 57.000 zaposlenih i ostvario je prodaju od 11,8 milijarde evra u 2021. u ovoj oblasti poslovanja. Continental se ubraja u tehnološke lidere u proizvodnji pneumatika i u ponudi ima širok asortiman proizvoda za putnička vozila, komercijalna i specijalna vozila i dvotočkaše. Stalnim ulaganjem u istraživanje i razvoj kompanija Continental daje ogroman doprinos bezbednoj, ekonomičnoj i ekološki efikasnoj vožnji. Portfolio sektora za pneumatike obuhvata usluge za trgovinu pneumaticima, primene u voznim parkovima i digitalne sisteme za upravljanje pneumaticima.


SEEbiz.eu / BA / United Grupa uz podršku EBRD-a planira da uloži 600 miliona evra u zemljama Zapadnog Balkana\nUnited Grupa United Group EBRD Dragan Šolak Suma Chakrabarti\nDatum objave: 10.05.2018. - 14:45:48\nAMMAN - EBRD je podržao najavu United Grupe (SBB, Telemach, Total TV) da u narednih pet godina uloži više od 600 miliona evra u Jugoistočnoj Evropi.\nUnited Grupa, koja je vodeći kablovski operator u pružanju usluga televizije, interneta, fiksne i mobilne telefonije u Jugoistočnoj Evropi, nastala iz male kompanije koju je 2000. godine osnovao Dragan Šolak, ova sredstva će investirati u razvoj lokalne infrastrukture, kreiranje novih radnih mesta i otvaranje novih poslovnih prilika.\nPredsednik EBRD-a, Suma Chakrabarti se kao domaćin Godišnje skupštine i poslovnog foruma EBRD-a 2018. godine u Jordanu sastao sa predsednikom Upravnog odbora United Grupe Draganom Šolakom, sa kojim je razgovarao o podsticanju ekonomskog rasta u regionu. Na zajedničkoj panel diskusiji sa top menadžmentom United Grupe, u okviru Godišnje skupštine, Alan Pilu, potpredsednik EBRD-a za bankarske poslove, je izjavio:\n„Naša saradnja sa United Grupom kao i većinskim vlasnikom, kompanijom KKR, predstavlja pravu priču o uspehu. Naša zajednička posvećenost regionu i dosadašnji rezultati ulivaju nam poverenje i za buduće uspehe, posebno zbog toga što United Grupa nastavlja da ulaže u regionu."\nDragan Šolak je ovim povodom dodao:\n„Tokom 14 godina izgradili smo odnos poverenja sa EBRD-om, čija podrška je bila neprocenjiva i pomogla da United Grupa ostvari velike rezultate i podrži širi ekonomski uspeh u regionu." EBRD je jedan od ključnih investitora u Jugoistočnoj Evropi sa oko milijardu evra vrednosti novih projekata svake godine. Podrška regionalnoj integraciji putem investicija u infrastrukturu i fokusiranje na povezanost su među prioritetima banke u podsticanju privrednog razvoja i životnog standarda.\nUnited Grupa je kao predvodnik razvoja regionalne digitalne infrastrukture postavila i iznajmila više od 15.000 km optičkih kablova i tako povećala povezanost širom regiona. UG mreža povezuje čak 1,77 miliona domaćinstava i više od 50.000 poslovnih korisnika.United grupa je takođe jedan od vodećih poslodavaca sa više od 3.400 zaposlenih u različitim oblastima, uključujući tehnologiju, produkciju, razvoj softvera i medije. EBRD i UG partneri su od 2004. godine.\nUnited Grupa se od tog vremena transformisala iz malog kablovskog operatera u najvećeg regionalnog kablovskog operatora u pružanju usluga televizije, interneta, fiksne i mobilne telefonije. Posluje na tržištima Srbije, Bosne i Hercegovine, Hrvatske, Makedonije, Crne Gore i Slovenije. U 2004. godini EBRD je investirao u SBB – kablovskog i internet operatora u Srbiji. Spajanjem SBB-a sa telekomunikacionim kompanijama Telemach Slovenija i Telemach BiH dolazi do osnivanja United Grupe 2012. Globalna investiciona kompanija KKR 2014. godine postaje većinski vlasnik United Grupe, dok EBRD zadržava manjinski udeo.


Kosovo je deo crnogorske duše - Ozonpress :: internet portal\nTag: duša, Kosovo, milačić, poseta\nPredsednik Prave Crne Gore Marko Milačić, generalni sekretar Vladislav Dajković i član Glavnog Odbora Darko Stijović, nakon posete Kninu, boravili su danas na Kosovu i Metohiji, u sklopu jednodnevne posete srpskog naroda, na poziv predsednika Srpske liste, gospodina Rakića.\nTom prilikom delegacija Prave Crne Gore susrela se sasrpskim političkim predstavnicima i lokalnim stanovništvom u Orahovcu, Velikoj Hoči, te posetila i srpske manastire, muzeje i seoska gazdinstva.\nNakon toga, delegacija Prava Crne Gore sastaće se i sa predstavnicima Srpske liste u Kosovskoj Mitrovici.\nPredsjednikPraveCrne Gore u Orahovcu je poručio:\n– Prava i iskonska Crna Gora je uz srpski narod na Kosovu i Metohiji i želim da vam u ime nje prenesem simboličnu podršku i pozdrave uz želju da smognete snage da izdržite i istrajete. Kao predstavnik nove generacije političara u Crnoj Gori srećan sam što uspostavljamo kontakte koji će u godinama pred nama stvoriti mrežu prijateljstva i bratstva. Na nama, na novim ljudima u politici, je obaveza da izgradimo povjerenje i da uradimo sve da pomognemo jedni drugima. Na to nas obavezuju naši preci i naši potomci, pogotovo imajući u vidu našu obavezu prema najvećem sinu Crne Gore, Njegošu, koji je gradio, čuvao i očuvao kosovsku ideju. Kosovo jeste srce Srbije, ali je i dio duše prave Crne Gore.


Separatori masti od nerđajućeg čelika - ACO LipuJet-S-R\nOkrugli separatori masti od nerđajućeg čelika za samostojeću montažu.\nACO LipuJet-S-R separatori masti\nSeparatori masti LIPUJET-S-R od nerđajućeg čelika, materijal 1.4571, postavljaju se unutar objekata u prostorijama koje su zaštićene od smrzavanja. Ovi separatori masti se isporučuju u različitim stepenima izrade, pri čemu je kod viših stepena izrade moguće je jednostavnije pražnjenje i čišćenje rezervoara, bez oslobađanja neprijatnih mirisa. Po potrebi je moguće, na mestu ugradnje, jednostavno prepravljanje separatora u različit stepen izrade.\nLIPUJET-S-RB (osnovni stepen izrade)\nLIPUJET-S-RD (stepen izrade 1)\nLIPUJET-S-RM (stepen izrade 2)\nLIPUJET-S-RMP (stepen izrade 2)\nkao i LipuJet-S-RM, samo dodatno sa pumpom za pražnjenje koja se ručno aktivira (potrebno kod ukupne visine pražnjenja od preko 6 m)\nLIPUJET-S-RA (stepen izrade 3)\nLIPUJET-S-RAP (stepen izrade 3)\nkao i LipuJet-S-RA, samo dodatno sa pumpom za pražnjenje koja radi automatski (potrebno kod ukupne visine pražnjenja od preko 6 m)


Energyobserver - AMBASADOR: SLOVENIJA ĆE RADITI NA PROŠIRENJU EU NA ZAPADNI BALKAN\n"Ne očekujemo da će tokom našeg predsedavanja neka zemlja pristupiti EU ali nadam se da će neki koraci biti napravljeni u tom pravcu", rekao je Bergant na konferenciji "Od Portugalije do Slovenije: Ka postpandemijskoj budućnosti Evrope".\nBergant je izjavio da će Slovenija tokom predsedavanja EU naročitu pažnju posvetiti Zapadnom Balkanu i da namerava da najverovatnije početkom oktobra organizuje samit EU-Zapadni Balkan.\nKao argumente zbog kojih bi zemlje Zapadnog Balkana trebalo da budu deo EU, Bergant je istakao geografski, politički jer EU želi da promoviše vladavinu prava, demokratiju, ljudska prava, slobodu medija, zatim ekonomski, jer je tržište regiona važno za EU i obrnuto, i na kraju bezbednosni.\n"Želimo bezbedan i stabilan region, jer ako se nešto desi ima direktne posledice po EU, posebno na susedne zemlje članice", rekao je slovenački ambasador.\nBergant je kazao da će jedan od prioriteta slovenačkog predsedavanja biti otpornost, oporavak i strateška autonomija EU, da bi se posle više kriza u prošlosti, finansijske, migrantske, pandemijske, Evropa pripremila za nešto što se može desiti u budućnosti.\nSlovenija će raditi na izgradnji poverenja građana EU, ekonomskoj obnovi i EU zasnovanoj na digitalnoj i zelenoj tanziciji.\nTo će biti drugo predsedavanje Slovenije, a njen slogan će biti "Zajedno. Otporni. Evropa".\nAmbasadorka Portugalije u Srbiji Virdžinija Pina je kao glavne uspehe predsedništva te zemlje navela održavanje Konferencije o budućnosti Evrope, novi digitalni kovid sertifikat koji stupa na snagu 1. jula, revidirani mehanizam civilne zaštite, program Kreativna Evropa i novi Erazmus plus, socijalni samit u Portu i samit EU-SAD.\nŠto se tiče proširenja EU, Pina je podsetila da je usvojen dokument kojim se uokviruje nova metodologija, postignut posrazum sa Evropskim parlamentom o IPA fondu i nastavljeni su napori da se nađe rešenje koje će omogućiti usvajanje pregovaračkog poglavlja za pregovore sa Severnom Makedonijom.\n"To je predlog koji je na stolu i koji predajemo Sloveniji da postigne sporazum koji će omogućiti da se održi prva međuvladina konferencija sa Severnom Makedonijom", rekla je Pina na debati koju su organizovali Centar za evropske politike (CEP) i Delegacija EU u Srbiji.\nZamenica šefa Delegacije EU u Srbiji Mateja Norčić Štamcar izjavila je da EU nije zaboravila Zapadni Balkan tokom pandemijske krize i da je reagovala sa punom solidarnošću prema svojim prijateljima i susedima u regionu.\nNorčić Štamcar jer rekla da je strategija EU tokom pandemije bila snažnija i otpornija Unija i da su sve aktivnosti su bile usmerene na uspostavljanje i poboljšanje otpornosti privrede.\n"Ni Srbija ni Zapadni Balkan nisu bili zaboravljeni, bili su uključeni u sve te aktivnosti i biće i dalje", rekla je Norčić Štamcar.\nPredsednik Upravnog odbora CEP Srđan Majstorović ocenio je da je Portugal odigrao ključnu ulogu u tome da se ne samo Srbija nego čitav Zapadni Balkan približi EU.\n"Slovenija ima pozitivnu osnovu da se akcenat sačuva na tome koliko su geografska integracija i ulazak Zapadnog Balkana u EU važni za zajedništvo, evropejstvo, izdržljivost i snagu", izjavio je Majstorović.\nOn je ocenio da postoji "određeni znak aktivnosti" Vlade Srbije u poslednjih šest meseci, da su usvojeni neki strateški dokumenti i zakonodavni akti koji su više godina "ležali u fioci".\nTo pokazuje, po njegovim rečima, da su kritike ipak dale rezultate, ali da sada moraju da se vide efekti tih zakonodavnih akata.


Uhapšen kandidat sa liste “Mir je naša nacija” zbog posjedovanja oružja - PORTAL REVIJE FOKUS\nAugust 24, 2020 drdrago\tNo Comments\nPolicija je 13. jula u jednoj stambenoj zgradi u Baru pronašla izuzela automatsku pušku kalibra 7,62 mm, puškomitraljez i veću količinu municije. Sprovedenom kriminalističko tehničkom obradom kao i vještačenjem izuzetih tragova policija je došla do sumnje da se Savo Vujošević i njegova srodnica Svetlana Pipović dovode u vezu sa navedenim oružjem”, saopšteno je iz Uprave policije\nBarska policija je tokom pretresa podruma jedne stambene zgrade pronašla oružje, koje se dovodi u vezu sa Savom Vujoševićem, predsjednikom barskog odbora Demosa i kandidatom na listi koalicije „Mir je naša nacija”.\nBarska policija je, preduzimajući aktivnosti na utvrđivanju činjenica u odnosu na oružje i veću količinu municije koja je pronađena sredinom jula u podrumskom dijelu jedne stambene zgrade, identifikovala i lišila slobode lica koja se dovode u vezu sa pronađenim predmetima.\n“Policija je 13. jula u jednoj stambenoj zgradi u Baru pronašla izuzela automatsku pušku kalibra 7,62 mm, puškomitraljez i veću količinu municije.\nSprovedenom kriminalističko tehničkom obradom kao i vještačenjem izuzetih tragova policija je došla do sumnje da se Savo Vujošević i njegova srodnica Svetlana Pipović dovode u vezu sa navedenim oružjem”, saopšteno je iz Uprave policije.\nVujošević je po nalogu državnog tužioca u Baru lišen slobode zbog postojanja osnovane sumnje da je izvršio krivično djelo nedozvoljeno držanje oružja i eksplozivnih materija.\nKako prenosi Portal Analitika, zbog istog krivičnog djela u Podgorici je lišena slobode S. P.\nPrethodna priča Olja Savičević Ivančević i Saladin Dino Burdžović dobitnici nagrade “Risto Ratković”\nSledeća priča Prodaja oružja u Americi obara rekorde: Od marta prodato skoro tri miliona komada\nMužjak rode, Perko, u Beranama skoro dva mjeseca uzalud čeka svoju dragu: Perka se najvjerovatnije nikada neće vratiti\ndrdrago\tMay 31, 2016


Beogradska berza: Energoprojekt najviši od septembra 2008, osvojen nivo od 1.500 RSD | Gde Investirati\nUbedljivo najprometnija akcija bio je Energoprojekt holding koji je zabeležio promet od 54 miliona RSD po prosečnoj ceni od 1.489 RSD što je 1,5% više u odnosu na juče. Najveći domaći građevinar stizao je danas do nivoa od 1.500 RSD što je najviša cena ove hartije još od septembra 2008. godine. Akcije ove kompanije u poslednjih mesec i po dana, otkada su se intezivirale špekulacije oko neprijateljskog preuzimanja, porasle su skoro 18%.\nNaftna industrija Srbije (NIIS) oporavila se dodatnih 1,4% na 747 RSD uz promet od 2,5 miliona RSD, dok se Aerodrom “Nikola Tesla” (AERO) zadržao na 1.300 RSD uz promet od 1,7 miliona RSD.\nKao posledica juče objavljenih rezultata, akcije Sojaproteina (SJPT) pale su 7% na 545 RSD, dok je Komercijalna banka skliznula (KMBN) 3,6% na 1.655 RSD.\nS druge strane, akcije Jedinstva iz Sevojna (JESV) skočile su 4,8% na 4.512 RSD zu promet od 1,7 miliona RSD, dok je Galenika Fitofarmacija (FITO) porasla pola procenta na 2.740 RSD uz promet od 0,6 miliona RSD.\nMeđu dobitnicima bile su i prioritetne akcije kompanije Philip Morris (DINNPB) koje su skočile 2,7% na 2.452 RSD uz trgovanje vrednost pola miliona RSD. Ova kompanija je danas objavila da je lani zabeležila rekorni neto dobitak od 3,4 milijarde RSD.\nNakon jučerašnjeg velikog prometa i višegodišnjeg maksimuma, Impol Seval (IMPL) se spustio 3,7% na 3.500 RSD uz realizaciju od pola miliona RSD.\nPrevious U Beogradu počela izgradnja najvećeg tržnog centra na Balkanu\nNext Kompanija NIS putem svog programa zaposlila 114 mladih stručnjaka


Vučević i Brnabićeva u užem krugu za mandatara? • Poportal\nVučević i Brnabićeva u užem krugu za mandatara?\nFoto: Privatna arhiva FB\nMiloš Vučević rođen je 1974. godine u Novom Sadu. Osnovnu školu je pohađao u Novom Sadu, a potom je završio gimnaziju „Jan Kolar“ u Bačkom Petrovcu i diplomirao na Pravnom fakultetu u Novom Sadu 1999. godine. Advokaturom se bavi od 1999. godine u svojoj privatnoj advokatskoj kancelariji. Predsednik je Gradskog odbora Srpske napredne stranke Novi Sad. Za predsednika Gradskog odbora Srpske napredne stranke u Novom Sadu izabran je na izborima unutar stranke na lokalnom nivou održanim 2011. godine.Za gradonačelnika Grada Novog Sada izabran je u septembru 2012. godine nakon čega prestaje da se bavi advokatskim poslom. Bio je član Upravnog odbora Nacionalne alijanse za lokalni ekonomski razvoj (NALED) od 2015. do 2016. godine. Nakon lokalnih izbora, 2016. godine, Miloš Vučević u drugom uzastopnom mandatu, ponovo je izabran za gradonačelnika Novog Sada. Te godine postaje i potpredsednik Srpske napredne stranke.\nKao kandidat za prvog čoveka Vlade pominje se i ministar finansija Siniša Mali, mada je izvesnije da će on, kao Vučićev čovek od poverenja, ostati na poziciji koju trenutno obavlja, a koju lider SNS smatra jednom od ključnih u ostvarivanju planova koje je zacrtao, pišu Novosti.\nOpasnost po šetače\n19/06/2017 23/06/2017 P.Panović


Stojković - Duplom krunom da zaokružimo sezonu\nJubilarna, 30. titula je osvojena, odbranjen je domaći tron i pred našim fudbalerima je još samo jedna utakmica ove sezone! Finale Kupa Srbije i borba za duplu krunu, 23. maja od 19 sati protiv večitog rivala na stadiona „Rajko Mitić“.\nFilip Stojković kao jedan od najiskusnijih svestan je kako treba da stave tačku na kraj izuzetne sezone.\n- Mislim da će biti puna severna tribina, a voleo bih da bude što više naših navijača i da još jednom pokažu zašto su najbolji na svetu. Njihova podrška nam uvek daje dodatnu snagu i kada su Delije uz nas onda i lakše dolazimo do uspeha - naglasio je Stojković.\n16.09.2019. Uputstvo za navijače u Minhenu Ako putujete automobilom ili autobusom, primetićete znakove koji...\n16.09.2019. Van La Para - Verujem u Zvezdin kvalitet - Očekujem izuzetno tešku utakmicu, Bajern je odličan tim, posed...\n16.09.2019. Zvezdini biseri – 26 bodova iz jedanaest utakmica Omladinci su još u četvrtak ubedljivo savladali Radnički u Nišu ...\n16.09.2019. U susret protivniku – Bajern Minhen Protiv šampiona Nemačke, Bajerna iz Minhena, pet puta u prošlost...


Beograd, 22. jun 2019. godine\nI ove godine proslava povodom Sv. Jovana Krstitelja, zaštitnika Malteškog reda (održana dva dana pre zvaničnog obeležavanja 24. juna) obeležena je u tradicionalnom kontekstu humanitarne diplomatije i kulture.\nIdeali misije Malteškog reda stopili su se sa muzičkim vrednostima u veličanstvenoj izvedbi čuvene opere “Boemi” Đakoma Pučinija u Narodnom pozorištu u Beogradu, sa priznatim protagonistima kanadskim sopranom Kler Kulen, američkim tenorom Džošuom Kolom i bas-baritonom Jakopom Buorom.\nNeki od gostiju koje su dočekali ambasador Alberto di Luka, Ministar-Savetnik Karlo Buora i Sekretar ambasade Mauro Tore.\nAmbasador Alberto di Luka obratio se broju od 550 gostiju iz diplomatskog kora i državnih institucija, iz religioznog, akademskog i ekonomskog sveta Srbije. U svom govoru istakao je činjenicu da su i u Srbiji, sve aktivnosti koje promoviše ambasada, uvek inspirisane hiljadugodišnjom Polarnom zvezdom Malteškog reda pod krilaticom: “Tuitio fidei et obsequium pauperum“ (Zaštita vere i pomoć stradalnicima):\nGavrilo Grban,iz Vlade Srbije, zadužen za saradnju religioznih zajednica, u susretu sa ambasadorom di Lukom\n“… u ime našeg Velikog Majstora, njegove visoke eminencije Fra Đakoma della Tore del Sangvineta, i u svoje sopstveno ime, želim vam dobrodošlicu i zahvaljujem na prisustvu, koje nam čini čast i raduje nas, povodom našeg Nacionalnog dana i dana našeg zaštitnika, Svetog Jovana Krstitelja.\nDanas živimo u teškim vremenima kada su konflikti asimetrični, neozvaničeni i u kojima zaraćene strane odbacuju humanitarne konvencije. To je doba u kojem su tradicionalna ratišta zamenjena napadima po školama, bolnicama ili crkvama, a žrtve nisu vojnici, već nevini civili, ponekad prisiljeni da napuste svoje domove i krenu na duga i opasna izbeglička putovanja.\nS leva na desno: Danijela Buora, Emanuela di Luka i Marijaluiza Tore\nU takvoj realnosti, verujem da ste i vi do sada već upoznati sa humanitarnim, socijalnim i bolničkim angažovanjem Suverenog Malteškog reda u 120 zemalja sveta koje, skoro 1000 godina, predstavlja misiju Malteškog Reda.\nSrdačno se zahvaljujem institucijama Republike Srbije na prijateljskoj i plodonosnoj saradnji, koja karakteriše naše odlične bilateralne odnose, uvek inspirisane zajedničkim vrednostima koje nas ujedinjuju.\nSa posebnim zadovoljstvom osvrnuo bih se na naš projekat „Poželi želju Suverenom Malteškom redu“ koji je ušao u petu godinu.\nU okviru tog projekta upravo smo pomogli hiruršku operaciju gospodina koji nam je uputio pismo sa opisom ozbiljnog zdravstvenog problema koji ga je mučio godinama.\nS desna na levo: Ambasador Italije Karlo Lo Kašo, Emanuela di Luka, ambasador Alberto di Luka, Alesandra Lo Kašo, Ministar-Savetnik Karlo Buora.\nIsto tako, tokom ove godine, nastavljamo da podržavamo projekat „Topli obrok za hladne zimske dane“ usmeren na korisnike “Prihvatilišta za decu“u Beogradu.\nTakođe, u okviru projekta „Poželi želju“, nastavljamo da sarađujemo i pružamo pomoć instituciji u Izoru koja vodi brigu o 92 ženske osobe sa problemima psihofizičkog invaliditeta. Centar maestralno vode pravoslavne monahinje na čelu sa Mati Glikerijom.\nTokom slušanja nacionalnih himni\nGovor dobrodošlice ambasadora Alberta di Luke sa prevodom na srpski od strane direktora Projekta „Make a WISH“, prof. Nenada Prokića.\nŽivelo prijateljstvo između Republike Srbije i Suverenog Malteškog Reda!\nHvala svima i uživajte u operi Boemi!”\nU pauzi Opere, članovi državnih i religioznih institucija, brojni ambasadori i diplomate, okupili su se u foajeu velelepnog pozorišta gde je ambasador di Luka zajedno sa saradnicima ambasade nazdravio u ime prijateljstva i saradnje između Srbije i Malteškog reda i u ime uspeha humanitarnih aktivnosti ambasade u Beogradu.\nSrdačno druženje posle predstave u Narodnom pozorištu sa artistima i prijateljima Suverenog Malteškog reda


Federalni zavod za programiranje razvoja | Drugi sastanak praktičara koji se bave planiranjem razvoja\nU periodu od 30. maja do 01. juna 2016 godine, u organizaciji Federalnog zavoda za programiranje razvoja i UNDP Projekta lokalnog integrisanog razvoja ILDP, održana je radionica pod nazivom „Sistem strateškog planiranja i implementacije strategija razvoja“.\nCilj radionice je bio razmjena dobrih praksi i iskustava u sistemu strateškog planiranja i implementacije strategija razvoja u svim kantonima u Federaciji Bosne i Hercegovine.\nNa radionici je učestvovalo više od 30 praktičara za planiranje razvoja iz svih deset kantona u Federaciji Bosne i Hercegovine, predstavnici ključnih institucija sa nivoa Federacije Bosne i Hercegovine, Direkcije za ekonomsko planiranje Bosne i Hercegovine, te stručnjaci iz Hrvatske, koji su predstavili primjere dobrih praksi iz Evropske unije.\nU toku radionice su predstavljeni i strateški orjentiri za provedbu Reformske agende, te uloga kantona u procesu evropskih integracija, kao i pregled sistema strateškog planiranja na nivou Bosne i Hercegovine, Federacije Bosne i Hercegovine i Zeničko-dobojskog kantona.\nTakođe, ovom prilikom su predstavljeni i sistem planiranja i izazovi sa kojima se susreće Republika Hrvatska, te primjer uspješnog integrisanja strateškog planiranja i implementacije projekata finansiranih iz EU fondova u Općini Erdut (RH), koja je jedna od općina koja je u RH povukla najviše novca EU fondova. Tokom trodnevnog rada razmatrane su mogućnosti za formiranje zajednice praktičara, kao platforme za razmjenu ideja, iskustava i alata među stručnjacima za planiranje u svim kantonima u Federaciji Bosne i Hercegovine, te je zajednica praktičara prepoznata kao odlično sredstvo za razmjenu znanja i informacija, i jačanje saradnje između kantona, ali i sa drugim nivoima vlasti u BiH.


Igor Conić, 10.06.2011. 1 2 min za čitanje\nMinistar životne sredine, rudarstva i prostornog planiranja Oliver Dulić saopštio je da je Vlada juče usvojila dokumente kojima je zaokružena politika pomoći građevinskoj industriji u uslovima krize.\nOn je naveo da je u poslednjih nekoliko meseci, nakon dve godine krize, zabeležen rast u građevinskom sektoru, čemu su doprinele i prethodne mere koje je Vlada donosila u toj oblasti.\nDulić je istakao da su na sednici usvojeni i Uredba o subvencionisanju kreditnog finansiranja u projektima stanogradnje i Izveštaj o pregovorima Ministarstva finansija i Razvojne banke Saveta Evrope za projekat socijalne stanogradnje u Srbiji za 2011. godinu.\nMinistar je naglasio da bi rezultati ovih mera trebalo ubrzo da se vide i podsetio na to da je Vlada u protekle dve godine intervenisala zbog teške situacije u kojoj se našao građevinski sektor u uslovima ekonomske krize.\nIZGRADNJA NOVIH STANOVA TREBA DA POKRENE PRIVREDU\nPrema njegovim rečima, zahvaljujući merama podrške, u Srbiji se gradi 245 javnih objekata, u naselju „Stepa Stepanović“ 4.500 stanova, a od oktobra bi trebalo da bude otvoreno i gradilište u naselju „Doktor Ivan Ribar“ u kome će biti između 1.100 i 1.200 stanova.\nZahvaljujući kreditu Razvojne banke SE, u Srbiji će se graditi 1.700 stanova, koji će se na tržištu prodavati po, kako je naveo, izuzetno povoljnim uslovima.\nDulić je napomenuo da u građevinskom sektoru radi između 100.000 i 120.000 ljudi, koji su posao dobili, pre svega, zahvaljujući dosadašnjim merama Vlade.\nMinistar je najavio i da će sledeće nedelje predstavnici Vlade i Narodne banke Srbije razgovarati o novoj meri NBS-a koja predviđa povećanje učešća za stambene kredite sa 10 na 20%.\nStav Vlade je da bi ova najavljena mera povećanja učešća za stambene kredite trebalo da se ponovo razmatra i da bude sačinjena tako da ima u vidu moguće efekte po građevinski sektor, saopštio je Dulić.\nPrema njegovim rečima, Vlada Srbije strahuje da će ta mera zaustaviti izgradnju stanova u ovoj godini i pogoršati stanje u građevinskom sektoru, kome je država pomogla da započne izlazak iz krize u kojoj je već dve godine.\n#doktor ivan ribar #izgradnja stanova #oliver dulic\nA koja je cena stanova?


► Srbiji će, ovim tempom, biti potrebno 40 godina da iskoreni siromaštvo\nPredsednik Ujedinjenih granskih sindikata Nezavisnost Zoran Stojiljković kazao je da bez pristojnog i dostojanstvenog rada nema mogućnosti za socijalno pravedno društvo.\n"Ukoliko hoćete da ostvarite svoja socijalna i ekonomska prava, nećete to moći ako nemate otvorene medije, autonomno pravosuđe i izborni sistem koji omogućuje da ljudi sa integritetom sede u Vladi", naveo je Stojiljković.\nGlavni i odgovorni urednik nedeljnika NIN Milan Ćulibrk kazao je da je za 11 godina stopa apsolutnog siromaštva u Srbiji smanjena sa 8,8 na 7,2.\n"Ako premijerka stvarno misli da smo mi gotovo iskorenili siromaštvo, da li je svesna da ovim tempom nama treba još 40 godina da apsolutno iskorenimo siromaštvo", ocenio je Ćulibrk.\nPrema njegovim rečima, za godinu dana stopa rizika od siromaštva smanjena je sa 25,9 na 25,7.\n"Prećutala je da je 2014. godine ta stopa bila 25 odsto, pa je u međuvremenu porasla i gle čuda to se poklapa sa početkom programa fiskalne konsolidacije, smanjenja plata i penzija", rekao je Ćulibrk.\nĆulibrk je dodao da je odnos zarada onih koji primaju najveće i najmanje plate jedan prema 9,7, što je najveća socijalna nejednakost u Evropi.\n"Što se naši zvaničnici više hvale novim otvorenim radnim mestima, prosečne plate su manje, jer u tim fabrikama se zapošljavaju ljudi koji po pravili primaju minimalac i nikad nismo uspeli da saznamo kolike su plate stvarno zaposlenih u firmama koje je država častila našim parama", kazao je on.\nPredstavnik Fondacije Centar za demokratiju Ivan Sekulović kazao je da se Svetski dan socijalne pravde obeležava pod sloganom "Ako želite mir i razvoj, radite za socijalnu pravdu".\n"Sve međunarodne institucije nas opominju da ne radimo dovoljno, ne samo ova vlast, nego i prethodne, da iskorenimo siromaštvo", rekao je Sekulović.\nOn je kazao da su svi rokovi za usvajanje socijalnih strategija u Srbiji istekli, ali ni opozicija prema njegovom mišljenju ne može se pohvaliti brigom za socijalnu pravdu.\n"U Sporazumu sa narodom pred kraj se provukla tačka o uspostavljanju socijalnog dijaloga", rekao je on i dodao da jedan od lidera Saveza za Srbiju Dragan Đilas više govori o siromaštvu u Srbiji i deklariše se kao socijal-demokrata.\nzoran stojiljković /


Jedinicama policije dodeljeno 80 vatrogasnih i službenih vozila - Istočne VESTI\nJedinicama policije dodeljeno 80 vatrogasnih i službenih vozila\nadminAug 03, 2019Društvo0\nPotpredsednik Vlade Republike Srbije i ministar unutrašnjih poslova Nebojša Stefanović istakao je na dodeli 80 vatrogasnih i službenih vozila koje je MUP nabavio za svoje organizacione jedinice, da će građane štititi dobro opremljena policija i vatrogasci.\nNa dodeli vozila održanoj ispred Palate Srbija, Sektoru za vanredne situacije MUP-a uručeno je 12 autocisterni MAN, a drugim organizacionim jedinicama dodeljeno je osam saniteta i 60 kombi vozila.\nStefanović je tom prilikom poručio da MUP nastavlja sa intenzivnim opremanjem policajaca i vatrogasaca i da ispunjava dato obećanje.\nŽelimo da naši ljudi lakše i efikasnije obavljaju svoj posao. Vatrogasna vozila će pomoći širom Srbije da se požari lakše gase i da naši vatrogasci budu bolje zaštićeni, naglasio je ministar.\nPrema njegovim rečima, vozila koja su dobili pripadnici Sektora za vanredne situacije biće raspoređena u vatrogasno-spasilačke jedinice u Jagodini, Šapcu, Vranju, Novom Pazaru, Somboru, Kraljevu, Prokuplju, Zaječaru, Novom Sadu i Beogradu.\nHoćemo da pokažemo da smo odgovorni prema građanima u svim delovima naše zemlje i zato ravnomerno nabavljamo vozila i opremu i za policajce i za vatrogasce u svim opštinama gde je to potrebno, poručio je ministar.\nOn je potvrdio da će, u skladu sa prioritetima koje je ovaj sektor odredio, nova vatrogasna vozila do kraja godine stići i u ostale delove Srbije.\nStefanović je podsetio na to da su vatrogasci-spasioci do pre nekoliko godina raspolagali vozilima od kojih su neka bila stara i po 50 godina, uz ocenu da će nova oprema i tehnika doprineti i njihovoj boljoj zaštiti i većoj efikasnosti u pružanju pomoći građanima.\nTakođe, 60 kombi vozila biće korišćeno u Policijskoj brigadi, Specijalnoj antiterorističkoj jedinici i Žandarmeriji, ali i u policijskim stanicama širom Srbije, dodao je ministar.\nTo će, kako je naveo, olakšati policajcima posao jer su ranije ovakva kombi vozila postojala samo u sedištu policijskih uprava.\nOd ovog broja, 33 kombi vozila su za interventne jedinice policije, precizirao je Stefanović.\nStefanović je istakao i da je Ministarstvo, nakon dužeg vremena, nabavilo i osam savremenih sanitetskih vozila, koja će biti korišćena za zbrinjavanje pripadnika policije, ali i u svakoj drugoj situaciji kada je neophodna pomoć građanima.\nNastavićemo kontinuirano da opremamo pripadnike Ministarstva unutrašnjih poslova i unapređujemo uslove njihovog rada, jer moramo voditi računa o ljudima koji danas rade možda i najteži posao u Srbiji. Ulažući u njihovu obučenost i opremljenost, ulažemo i u veću bezbednost građana, istakao je Stefanović.\nPrethodni članakU Boljevcu OBELEŽENA CRKVENA I GRADSKA SLAVA SVETI ILIJA Sledeći članakMarihuana u futroli za naočare


PROMENE U ZVEZDI: Vladimir Cvetković se vraća u crveno-beli tabor, u Skupštini Nikola Vučević, Darko Miličić, Igor Rakočević? - Sportal\nVladimir Cvetković Foto: Stare Slike\nN. Z. L. - Vest objavljena: 17:29 - 27.12.2021\nIzborna skupština KK Crvena zvezda počela je u 16 časova, a na njoj bi trebalo da budu donete odluke, važne za budućnost kluba sa Malog Kalemegdana.\nNakon Skupštine će biti poznato ko će u narednom mandatu voditi klub, a prema nezvaničnim informacijama "Mocart sporta", Vladimir Cvetković, legendarni košarkaš crveno-belih i dugogodišnji generalni sekretar fudbalskog kolektiva iz njegovog najuspešnijeg perioda u istoriji, biće izabran za počasnog predsednika kluba.\nCvetković je veliko košarkaško ime izgradio na Malom Kalemegdanu gde je za 13 sezona osvojio dve nacionalne titule i jedan domaći kup. U crveno-belom dresu je odigrao svoju prvu i poslednju profesionalnu utakmicu, dok je od 1983. do 2001. obavljao je funkciju generalnog sekretara fudblaskog kluba, koji je za to vreme osvojio 18 nacionalnih titula i najvredniji trofej u istoriji, Kup šampiona 1991. godine.\nNikola Jokić, Nikola Vučević Foto: Stare Slike\nUkoliko bude izabran, Cvetković će biti drugi počasni predsednik u istoriji košarkaškog kluba, posle nobelovca Ive Andrića, ali to neće biti jedina novina na Malom Kalemegdanu.\nKako isti izvor navodi, u novom sazivu najvišeg tela kluba naći će se imena članova mnogih generacija crveno-belih, poput Milana Gurovića, Igora Rakočevića, Dragiše Vučinića. Mesto bi trebalo da dobije i Vladislav Lučić, koji je s klupe predvodio crveno-bele vodio do dve nacionalne titule, nekadašnji fudbaler tima sa Marakane Miloš Ninković, mnogobrojne ličnosti iz sveta kulture i sporta, kojima su drage crveno-bele boje, kao što su glumci Gordan Kičić, Srđan Timarov, te muzičar Momčilo Bajagić Bajaga.\nSTIŽE DUGO ČEKANO POJAČANJE Zvezda dovodi "opakog" Amerikanca iz Rusije?\nKao najzvučnija imena, izdvajaju se jedan bivši i jedan sadašnji košarkaš, Darko Miličić i Nikola Vučević.\nDomaća košarka i ABA KK Crvena zvezda Vladimir Cvetković Nikola Vučević Darko Miličić Igor Rakočević


NovaEnergija.net » brankica jankovic brankica jankovic – NovaEnergija.net\nHome Tags Posts tagged with "brankica jankovic"\nBrankica Janković je uputila reči podrške društveno-odgovornom delovanju kompanije CPG i istakla da biznis i ljudska prava nisu na različitim već na istim stranama. Prisutnima je predstavila akciju sa mladim isterivačima diskriminacije u kojoj učestvuju srednjoškolci širom Srbije putem panela i edukacija na najvažnije društvene teme.\n– Mi smo pre nekoliko godina organizovali panel sa mladim isterivačima diskriminacije u kojima su srednjoškolci širom Srbije isterivali ovu ideju. Dobro je kada upravo oni govore o izazovima klimatskih promena i očuvanju životne sredine jer ćemo je upravo njima ostaviti u nasleđe. Posebno je važno što su se mladi uključili u ovu akciju i time razbili predrasudu da su oni manje zainteresovani za budućnost planete” – izjavila je Janković.\nKako je izgledao govor Brankice Janković pogledajte na linku ispod:\nPogledajte govor Brankice Janković na konferenciji “CSR Srbija 2019” was last modified: June 11th, 2019 by Ivana Karanović\nCSR Srbija 2019 – Brankica Janković: Važno je da građani shvate da ne treba da se plaše da prijave diskriminaciju


Ceresit proslavio deset godina u Srbiji - Gradjevinarstvo.rs\nRenomirani svetski brend Ceresit proslavio je deset godina uspešnog poslovanja u Srbiji, na beogradskom Sajmu građevine. Predstavnici medija imali su priliku da se na Ceresit štandu upoznaju sa inovacijama u proizvodnom programu, isprobaju proizvode i lično uvere u njihov kvalitet.\nJelena Grčić, direktorka marketinga sektora Adhezivi Tehnologije kompanije Henkel, govorila je o deceniji Ceresit kvaliteta na srpskom tržištu, dok je specijalni gost bila Tamara Grujić, voditeljka popularne emisije „Radna akcija by Ceresit“ koja je podelila sa prisutnima svoja iskustva sa Ceresitom i učinak postignut tokom dve sezone prikazivanja serijala.\n„Tokom protekle decenije, Ceresit je postao lider na domaćem tržištu zahvaljujući vrhunskom kvalitetu i raznovrsnom portfoliju proizvoda koji ispunjavaju stroge ekološke standarde. Zadovoljstvo naših potrošača, kontinuirano ulaganje u razvoj i inovacije u proizvodnom programu, kao i poslovanje u skladu sa principima održivosti i energetske efikasnosti oduvek su bili prioritet kompanije. Naš plan je da i u godinama koje su pred nama, uprkos brojnim izazovima, zadržimo lidersku poziciju i prepoznatljiv kvalitet“, izjavila je tom prilikom Jelena Grčić, direktorka marketinga sektora Adhezivi Tehnologije.\nTamara Grujić, voditeljka popularne emisije „Radna akcija by Ceresit“ podelila je sa prisutnima svoje impresije: „Pre svega, želim da zahvalim Ceresitu na podršci, jer bez nje ni emisija „Radna akcija by Ceresit“ ne bi bila moguća. Tokom dve sezone prikazivanja, ekipa Radne akcije uz pomoć Ceresita uspela je da usreći 47 porodica i 175 ljudi i mališana. Mislim da je ovakva vrsta brige o građanima presudna i nadam se da ćemo, kao rezultat ove lepe saradnje, uspeti da usrećimo još veliki broj porodica“.\nNa štandu Ceresita posetioci su mogli da se uvere u kvalitet izloženih proizvoda, a najveće inovacije koje su predstavljene na sajmu, olakšaće i unaprediće radove na polju postavljanja keramike, fasadnih i sistema za podopolaganje i hidroizolaciju.


Izvor: Sportske.net, 23.Nov.2019, 00:47\nKošarkaški klub i E-sport tim Crvena zvezda pozvali su danas navijače da se prijave na turnir u video-igri "NBA 2K20"u ponedeljak i utorak u tržnom centru "Delta siti" u Novom Beogradu.\nKošarkaški klub i E-sport tim >> Pročitaj celu vest na sajtu Sportske.net << Crvena zvezda pozvali su danas navijače da se prijave na turnir u video-igri "NBA 2K20" u ponedeljak i utorak u tržnom centru "Delta siti" u Novom Beogradu.\nTokom dva dana takmičenja virtuelni košarkaši će se na konzolama Plejstejšn (PlayStation) medjusobno boriti za titulu najboljeg, dok će drugog dana turnira igrati partiju protiv košarkaša Crvene zvezde.\nZa tri najbolja učesnika predvidjene su nagrade.\nPrijavljivanje takmičara traje do nedelje, 24. novembra, na info-pultu "Delta sitija" ili na 011/220-36-24 i 065/220-36-00.\nZvezda i E-sport tim pozivaju navijače na turnir u video igri\nIzvor: Beta, 23.Nov.2019\nKošarkaški klub i E-sport tim Crvena zvezda pozvali su danas navijače da se prijave na turnir u video igri "NBA 2K20" koji će se održati u ponedeljak i utorak u tržnom centru "Delta siti" u Novom Beogradu.Tokom dva dana takmičenja virtuelni košarkaši će se na konzolama Plejstejšn (PlayStation)...